
Prefaţă 


Această carte cuprinde 4 omilii care au fost scrise 
pentru publicul ortodox din Statele Unite. Ideea de a 
le tipări împreună nu am avut-o în minte atunci când 
le-am scris. De curând, am hotărât să le tipăresc într-o 
singură carte şi, astfel, să le ofer publicului cititor 
interesat de spiritualitatea creştin-ortodoxă. În acest 
scop, le-am potrivit în aşa fel încât ele să urmeze una 
după alta, în ordinea firească. Toate aceste 4 omilii au 
fost ținute în ultimul deceniu al secolului al XX-lea. 

„Foamea de sfințenie”, capitolul I, este o cuvân- 
tare care a fost ținută în Biserica „Sfinții Apostoli” din 
Westchester, Illinois, şi a fost tipărită în 1995 ca mono- 
grafie. Prezentând-o în această carte, am scos anu- 
mite paragrafe, introducându-le în capitolul al II-lea, 
ca fiind acolo locul potrivit lor. 

„Nevoinţele pentru dobândirea sfințeniei”, capi- 
tolul V, este o cuvântare ținută pe data de 9 iulie, în 
Catedrala „Hristos Mântuitorul” din Miami. 

„Poveţele Sfântului Nectarie către nevoitorii du- 
hovniceşti”, capitolul III, este o conferinţă ținută de 
mine, pe data de 30 martie 1994 la Seminarul teologic 
ortodox elen „Holy Cross” din Brookline, Mass., în 
cadrul unui seminar despre Sfântul Nectarie din 

Eghina, ținut de Părintele Cleopa Strougyllis, şi a fost 
urmărit de către clasele superioare ale seminarului. 

Ultimul capitol, „Biserica de acasă a nevoitorilor 
duhovniceşti”, este o conferinţă către publicul vorbi- 
tor de limbă greacă de la biserica „Sfântul Gheorghe” 
din Lynn, Mass., ţinută la invitaţia preotului parohiei, 
pr. George Ţukalas. A fost prezentată în a 5-a Dumi- 
nică a Sfântului şi Marelui Post, pe data de 13 martie 
1997. 

Această omilie specială a fost scrisă în limba 
greacă şi tipărită, într-o serie de articole, în revista 
lunară „Păstorul” a mitropoliei de Mytilene, în Gre- 
cia. În anul următor, a fost tradusă în limba engleză 
de către dr. Constantin Kokenes din Atlanta, Georgia, 
şi a fost tipărită drept monografia nr. 1 de revista 
„Dumnezeiescul urcuş”, la Point Reys Station, Cali- 
fornia. Pentru a include traducerea respectivă în aceas- 
tă carte, am diortosit întreaga lucrare şi am făcut 
numeroase corecturi pentru a avea o traducere cât mai 
exactă a textului elen. Acesta din urmă a apărut sub 
forma unei broşuri de 18 pagini care a fost tipărită, în 
1999, de către Institutul pentru studii bizantine şi elene 
moderne. 

Datorez recunoştinţa mea următorilor preoți orto- 
docşi cu totul dedicați chemării lor, care m-au invitat 
cu dragoste spre a vorbi, şi astfel, mi-au îngăduit să 
scriu şi să țin aceste predici: părinții William Chiga- 
nos din Westchester, Illinois, Philip Reese din Miami, 
Florida, Cleopas Srougilis din Brookline, Massachu- 
setts (aflat acum la Corona, New York), şi George 
Tukalas din Lynn, Massachusetts. Îi sunt deosebit de 

recunoscător Părintelui Iosif Frawly din West Point, 
New York, fiindcă a diortosit şi corectat întregul 
manuscris, sugerându-mi numeroase îmbunătăţiri în 
exprimarea ideilor. 

Sfințenia — Rostul suprem al omului reprezintă conti- 
nuarea cărții mele Căi şi mijloace către sfințenie, care a 
fost tradusă în finlandeză şi greacă şi tipărită în 
Finlanda şi Grecia. Aceste cărți se completează una 
pe cealaltă şi se ocupă cu diferite aspecte ale aceluiaşi 
important subiect legat de sfințenie. Amândouă se 
adresează celor ce sunt interesați în urcuşul duhov- 
nicesc şi aspiră să ajungă la treptele cele mai înalte ale 
vieții duhovniceşti: curăția, asemănarea cu Dum- 
nezeu şi unirea cu EI, izvorul sfințenie. 


Constantin Cavarnos 


Belmont, Massachusetts 
iulie, 2001 


Capitolul | 


Foamea de sfinţenie! 


Se fac numeroase referiri la foame în Noul Testa- 
ment. Unele se referă la foamea fizică, iar altele la cea 
duhovnicească. În Evanghelia după Matei, cap. 4, ver- 
setul 2, aflăm că Hristos „a postit patruzeci de zile şi 
patruzeci de nopţi şi la urmă a flămânzit”. Într-o altă 
referire, care apare în Predica de pe Munte, la cap. 5, 
se vorbeşte despre foamea duhovnicească. Hristos 
spune: „Fericiţi cei ce flămânzesc şi însetează de 
dreptate, că aceia se vor sătura” (5, 6). 

Natura acestor două feluri de foame, cea fizică şi 
cea duhovnicească, nu este explicată în Noul Tes- 
tament. Căci tot omul are o vie cunoaştere, din expe- 
riență, a ceea ce înseamnă foamea fizică şi are cel pu- 
țin o idee vagă despre ceea ce înseamnă foamea de 
credincioşie, întrucât scopul acestui cuvânt este acela 
de a încerca o analiză a naturii lor. 

Cercetarea lăuntrică dezvăluie, aşa cum subli- 
niază filosoful Platon, în lucrarea sa, Republica, faptul 
că foamea fizică (peina) reprezintă o stare a golirii 
(kenosis) stării trupeşti?. 


1 Cuvânt ținut pe data de 3 martie 1991 la „O sărbătorire a 
cărților ortodoxe”, în holul cel mare al Bisericii ortodoxe elene 
„Sf. Apostoli” din Westchester, Illinois. 

2 Republica, 437D, IX, 585. 

Golirea exprimată în foame şi sete, observă Platon 
într-un alt dialog, Filebus, este însoțită de durere 
(lype). Această durere dă naştere la dorința (epithymia) 
celor opuse celor simţite de om. Un om înfometat 
simte golire şi durere şi doreşte să se umple (pleriseos) 
cu mâncare, în timp ce un om însetat simte un alt fel 
de golire şi durere şi doreşte să se umple cu băutură. 

Astfel, foamea şi setea se disting; prin trei lucruri: 
1) un simțământ al golirii; 2) un simțământ de durere; 
şi 3) o dorinţă de a se hrăni şi de a bea drept urmare a 
celor dintâi. Satisfacerea foamei şi a setei dă un 
simțământ de plinătate, de plăcere (hedone) şi încetare a 
dorinței. 

Am vorbit de sete, precum şi de foame, deoarece 
Platon le-a pus în discuție adeseori laolaltă şi deoa- 
rece Domnul nostru lisus, de asemenea, le pomeneşte 
laolaltă în Predica Sa de pe Munte, precum şi în alte 
locuri, dar, în vreme ce Platon vorbeşte doar despre 
foamea şi setea fizică, Hristos vorbeşte atât de foamea 
şi setea fizică, cât şi de cea duhovnicească. 

Foamea şi setea duhovnicească sunt stări numai 
ale psihicului, ale sufletului. Ele nu au nimic de-a face 
cu trupul. Se trezesc în suflet şi sunt îndreptate spre 
ceva netrupesc. 

În Predica de pe Munte, se spune ce este credin- 
cioşia (dikaiosyne): ceva netrupesc, duhovnicesc. Sfân- 
tul Grigorie de Nyssa, în tratatul său, Cu privire la 
desăvârşire, identifică pacea credincioşia lăuntrică cu 


5 Filebus, 316-340. 

toată virtutea (Dia tes dikoiosynes te kai einenes pasas 
dimai dein tas aretes ennoein). 

Lucru deosebit de important în afirmaţia lui Hris- 
tos îl reprezintă făgăduinţa Sa făcută celor ce 
înfometează şi însetoşează de dreptate, că aceştia îşi 
vor afla împlinirea foamei şi setei lor pentru ea: 
„Aceştia se vor umple de ea”. Această afirmație păs- 
trează analogia dintre foamea şi setea duhovnicească 
şi fizică. 

Paralelismul dintre foamea şi setea fizică şi cea 
duhovnicească este viu exemplificat în analiza făcută 
de Sfântul Nectarie cu referire la dorirea Bunului 
Suprem, adică cea după Dumnezeu. În cartea sa, 
Schiţă cu privire la om, acest mare sfânt al secolului al 
XX-lea vorbeşte despre golirea (to kenou) din inima 
omului, a durerii (algos) din ea, şi de dorința puter- 
nică a inimii (epithymia) sau setea de a se bucura de 
Binele suprem. 

Există, spune el, o golire în inima omului, în 
centrul său emoțional. Această golire, explică sfântul, 
nu poate fi satisfăcută nici de bunăstarea materială, 
nici de slava lumească, nici de orice altceva de pe 
pământ ce este socotit a fi bun. Nu poate fi satisfăcută 
de bunurile lumeşti, deoarece sufletul, fiind din fire 
duhovnicesc şi nemuritor, are infinite doriri de ordin 
duhovnicesc. Prin urmare, „el tânjeşte şi caută, pre- 
cum un cerb însetat, bucuria Binelui celui mai Înalt, 
Dumnezeu”?. 


1 Peri Teleistetos în Grigorie de Nyssa. Opere, vol. VII, partea 1, 
ed. W. Jaeger, Leiden, 1952, p. 208. 
5 Hypotyposis Peri Anthroposi, Atena, 1893, p. 1%. 


14 Constantin Cavarnos 


Afirmațiile Sfântului Nectarie ne amintesc de o 
celebră remarcă pe care Fericitul Augustin o face la 
începutul Confesiunilor sale. Adresându-se lui Dum- 
nezeu, Fericitul Augustin spune: „lu ne-ai creat 
pentru Tine, iar inima noastră nu se linişteşte până 
când nu-şi află odihna întru Tine”. 

Faptul că numai Dumnezeu ne poate împlini 
golul din noi şi ne poate satisface foamea noastră 
duhovnicească ne este revelat de către Dumnezeu- 
Omul Hristos însuşi. În Evanghelia după loan, Hris- 
tos spune: „Eu sunt Pâinea vieții; cel ce vine la Mine 
nu va flămânzi şi cel ce crede în Mine nu va înseta 
niciodată”. (6: 35; cf. 4, 14 şi Apoc. 7, 15-16). 

Cântarea noastră de a umple acel mare gol 
dinlăuntrul nostru prin trezirea în suflet a foamei şi 
setei de Dumnezeu reprezintă un eveniment de 
importanță maximă în viața noastră. EI este începutul 
mântuirii noastre. 

Atât, deocamdată, în ceea ce priveşte natura foa- 
mei care este îndreptată spre sfințenie. Să ne întoar- 
cem acum la o cercetare a conceptului de sfințenie în 
sine. În Sfânta Scriptură şi în scrierile patristice, pre- 
cum şi în alte scrieri ale Bisericii, Dumnezeu este nu- 
mit „sfânt” (hagios), îngerii sunt numiți „sfinți” 
(hagioi), şi tot astfel şi Drepții. Părinţii Bisericii ne 
arată foarte clar că numai Dumnezeu este sfânt prin firea 
Sa, în timp ce îngerii şi Drepţii — sfinţii în general -— 
sunt sfinți prin participarea la sfințenia lui Dumnezeu. 

Participarea are loc cu ajutorul harului Sfântului 
Duh. Vedem aceasta în chip lămurit în istorisirea 
Pogorârii Duhului Sfânt la Cincizecime, oferită nouă 

în Noul Testament, în cartea Faptele Apostolilor. Aici 
aflăm că Apostolii „erau plini de Duhul Sfânt”, Care 
li S-a arătat sub chipul limbilor de foc (2, 3-4). 
Observăm aceasta şi în Epistola a doua către Tesalo- 
niceni a Sfântului Apostol Pavel, precum şi în alte 
texte din Noul Testament. lată ce spune Sfântul Pa- 
vel: „Dumnezeu v-a ales pe voi dintru început spre 
mântuire, întru sfințirea duhului şi întru credința 
adevărului” (II Tes. 2, 13, cf. Rom. 15, 16; Lc. 1, 35). 

În Septuaginta - versiunea în limba greacă a Ve- 
chiului Testament - şi în originalul în limba greacă a 
Noului Testament, două cuvinte, având aceeaşi rădă- 
cină, sunt folosite spre a denumi sfințenia: hagiotes şi 
hagiosyne. 

Hagiotis este folosit doar o dată în Vechiul“ şi 
Noul Testament”. 

Hagiosyne apare de cinci ori în Septuagintat şi de 
trei ori în Noul Testament”. Un alt termen scriptu- 
ristic foarte important, foarte apropiat de aceştia, este 
hagiasmos. Acesta este folosit de zece ori în Vechiul 
Testament şi de zece ori în cel Nou. 

Sensul acestor trei termeni este mai limpede în 
Noul 'Testament decât în cel Vechi. Aşadar, ne vom 
referi mai ales la Noul Testament pentru desluşirea 
sensului lor. 

Hagiotis, aşa cum am scris, apare o dată în Noul 
Testament. El este folosit de Sfântul Apostol Pavel în 


* II Mac. 15,2. 

7 Evr. 12, 10. 

8 Ps. 29, 4, 95, 6; 96, 12, 144, 5; II Mac. 3, 12. 
” Rom. 1,4; Il Cor. 7,1; 1 Tel. 3, 13. 

Epistola sa către Evrei. El remarcă faptul că Dum- 
nezeu ne pedepseşte dacă nu ne facem „părtaşi la 
sfințenia Sa” (metalabeiu tes hagiotetos antoi). Din 
această afirmaţie reiese limpede faptul că în vreme ce 
Dumnezeu posedă sfințenia prin firea Sa, noi nu o 
avem, dar avem posibilitatea de a dobândi sfințenia prin 
participarea la sfințenia lui Dumnezeu, şi că o astfel de 
participare presupune o disciplină curățitoare. Apoi, 
dacă am avut pe părinții noştri după trup care să ne 
certe... precum găseau cu cale, dar Dumnezeu ne pe- 
depseşte spre folosul nostru, ca să ne împărtăşim de 
sfințenia Lui (Evr. 12, 9-10). 

Hagiosyne, cel de-al doilea cuvânt grec, desem- 
nând sfințenia, care a fost pomenit, înseamnă, de 
asemenea, atât sfințenia caracteristică lui Dumnezeu, 
precum şi sfințenia ființelor omeneşti dobândită prin 
participarea la sfințenia lui Dumnezeu. 

În Septuaginta, Proorocul-Împărat David vor- 
beşte limpede despre sfințenia lui Dumnezeu. El 
spune: „Cântaţi Domnului cei cuvioşi ai Lui (Hagio- 
syne) şi lăudaţi pomenirea sfințeniei Lui” (Ps. 29, 4). Şi 
iarăşi spune: „Veseliți-vă, drepţilor, în Domnul şi 
lăudați pomenirea sfințeniei Lui” (Ps. 96, 13). Din 
nou, iată-l grăind: „Măreţia slavei sfințeniei Tale vor 
grăi şi minunile Tale vor istorisi” (Ps. 144, 5). 

Aceste versete ne arată faptul că David socoteşte 
sfințenia lui Dumnezeu ca pe ceva măreț, plin de 
slavă, conferindu-i celui ce o contemplă o mare 
bucurie. 

Şi Sfântul Apostol Pavel vorbeşte despre 
hagiosyne. El întrebuințează acest termen referindu-se 

la sfințenia participativă a ființelor omeneşti. Astfel, în 
Epistola a doua către Corinteni, el spune: „să ne cu- 
rățim pe noi de toată întinarea trupului şi a duhului, 
desăvârşind sfințenia în frica lui Dumnezeu” (Il Cor. 
7, 1). lar adresându-se tesalonicenilor, el le vorbeşte 
despre întărirea inimilor lor „ca să fiţi fără de prihană 
întru sfințenie înaintea lui Dumnezeu” (| Tes. 3, 13). 

Al treilea cuvânt grec pe care l-am pomenit, 
hagiasmos, este folosit spre a denumi sfințenia — pro- 
cesul de sfințire al omului. În Epistola sa către Romani, 
Sfântul Pavel îi îndeamnă pe aceştia: „faceți acum 
mădularele voastre roabe dreptăţii, spre sfințire” 
(Rom. 6, 19). 

După învăţăturile Sfinților Apostoli şi ale Părin- 
ților Bisericii, creştinii devin participanţi la sfințenia 
lui Dumnezeu prin lucrarea harului Sfântului Duh. 
Participarea nu se face cu ființa lui Dumnezeu (0usia). 
La ființa lui Dumnezeu noi nu putem participa, nici 
nu poate fi cunoscută sau contemplată. Dar noi pu- 
tem participa şi experia „energia” sau „energiile“ 
necreate ale lui Dumnezeu. Doar prin această parti- 
cipare şi experienţă directă putem noi dobândi cunoş- 
tința a ceea ce înseamnă sfințenia şi a faptului că 
Dumnezeu există. 

Cei ce ajung la fericita stare de a experia sau de a 
contempla din plin sfințenia lui Dumnezeu, aceştia o 
văd ca pe o lumină, slavă, frumusețe de negrăit şi simt o 
bucurie cerească. 

Avva Filimon, unul dintre marii mistici ai 
Bisericii Ortodoxe răsăritene, care se pare că a trăit în 
veacul al VI-lea sau al VII-lea şi a scris câteva texte 

remarcabile despre viața duhovnicească, spune des- 
pre astfel de experienţe: „De nespus în frumusețea lor 
şi de negrăit sunt fulgerările Frumuseții Dumneze- 
ieşti. Cuvintele nu o pot exprima, auzul nu le poate 
crede. Chiar dacă pomeneşti de luceafăr, sau de stră- 
lucirea lunii, sau de lumina soarelui, toate acestea sunt 
prea mici pentru a înfățişa slava aceea şi sunt foarte 
departe în comparație cu Adevărata Lumină”. 

Sfințirea necesită trepte. Formele ei de manifestare 
sunt numeroase şi îmbracă felurite forme. Cea înfă- 
țişată de Avva Filimon apare în situaţia celor foarte 
înaintați în viața duhovnicească şi care sunt numiți 
mistici. 

În Sfânta Scriptură şi în scrierile Părinților bise- 
riceşti eleni, aceste manifestări sunt numite „roade” 
(karpoi). Expresia „roadele Duhului” este folosită spre 
a denumi virtuți duhovniceşti şi morale, precum 
sobrietatea, îndelunga-răbdare, blândețea, credința şi 
dragostea, şi stările pozitive ale sufletului, ca pacea şi 
bucuria!!. 

La aceste manifestări ale sfințeniei săvârşite în 
oameni prin lucrarea harului Sfântului Duh, Părinții 
Bisericii adaugă curățirea (katharma) sufletului de 
vicii, patimi şi cugete negative; sfințenia trupului şi 
îndumnezeirea (theosid) omului, cu alte cuvinte, uni-rea 
cu Dumnezeu!?. Fiecare lucrare a Duhului Sfânt într-o 
persoană constituie o unire cu Dumnezeu, dar fheosis 


10 Filocalia, vol. 2, Atena, 1958, p. 251. 

1 Gal. 5, 22-23; Sf. Maxim Mărturisitorul: „Cel care a ajuns pe 
cât este cu putință desăvârşirea, are drept roade dragostea, 
bucuria, pacea, îndelunga-răbdare” (Filocalia, vol. 2, p. 70). 


Sfintenia — rostul suprem al omului 19 


este o unire atotcuprinzătoare, acolo unde Dumnezeu 
acționează drept Diriguitor al unei persoane în toate 
cuvintele, faptele, cugetele şi simțămintele sale. Aceas- 
ta este starea la care a ajuns Sfântul Apostol Pavel, aşa 
cum ne este demonstrată ea prin următoarea remarcă 
făcută de acesta: „M-am răstignit împreună cu Hris- 
tos; şi nu eu mai trăiesc, ci Hristos trăieşte în mine” 
(Gal. 2, 20). Şi aceasta este starea după care înfo- 
metăm atunci când rostim Rugăciunea Domnească: 
„Vie Împărăția Ta, facă-se voia Ta”. 

Ar mai trebui adăugat faptul că sfinţirea sau 
desăvârşirea unei ființe umane, fiind atinsă chiar în 
theosis, nu este deplină în viața aceasta. Ea este o 
desăvârşire neîmplinită (atelestos teleiates), aşa cum 
este ea numită în Scara dumnezeiescului urcuş a Sfân- 
tului loan Scărarul!?. Desăvârşirea va creşte neîncetat 
în viața ce va să fie, în Cer. Acolo, după spusele 
marilor Sfinți Părinţi, precum Grigorie de Nyssa, loan 
Scărarul şi Grigorie Sinaitul, sfinții nu vor înceta 
vreodată a creşte în cunoaştere, iubire şi slavă. 

Sfințirea, hagiasmos, este un proces divino-uman 
sinergic, aşa cum ne învață Sfânta Scriptură şi Părinţii 
Bisericii răsăritene. Este un proces în care Dumnezeu 
şi omul cooperează. Ajutorul dumnezeiesc, harul di- 
vin vine de la Duhul Sfânt, nu foțându-l (silindu-l) pe 
om, ci ca răspuns la voia liberă care cere şi se roagă pen- 
tru el. Acest lucru apare distinct în spusele Domnului: 


2 Sf. Maxim Mărturisitorul: Ginetai Theos te methexei tes 
theikes charitos (Filocalia, vol. 2, p. 87). 
1 Klimax, Atena, 1979, Treapta 29, par. 3. 

„Cereţi şi vi se va da, căutați şi veți afla, bateți şi vi se 
va deschide” (Mt. 7, 7). 

Dumnezeu a împodobit firea omenească cu ceea 
ce Părinţii eleni numesc to autexousiou - puterea 
liberei alegeri şi stăpânirea de sine. lar El nu Se atinge 
de această putere. Dumnezeu este pururea gata să 
reverse asupra noastră harul Său desăvârşitor; dar EI 
ne aşteaptă să-l cerem în mod liber, neconstrânşi. Acest 
lucru ne învață Sfânta Scriptură, precum şi Sfinţii 
ortodocşi din zilele noastre. 

În deja pomenitul său tratat, Cu privire la desăvâr- 
şire, Sfântul Grigorie de Nyssa ne spune că drumul 
spre desăvârşire, spre sfințenie, începe cu un act de 
alegere deliberată (ekloge, proainesis) a binelui suprem 
(to beltiou). Urmând această alegere, omul se pune să 
învețe cu râvnă despre felul în care poate atinge această 
desăvârşire printr-o viață virtuoasă. 

Noi putem învăţa acest lucru cel mai bine de la 
Hristos, căci „EI este începutul şi sfârşitul întregii căi 
de viaţă virtuoase şi a oricărei lecţii bune. Mai apoi, îl 
vom învăţa luându-l drept dascăl şi călăuză pe Sfân- 
tul Apostol Pavel. Căci el a înțeles cu cea mai mare 
precizie ceea ce a fost Hristos şi cum ar trebui să fie 
un creştin. Sfântul Pavel L-a imitat pe Hristos într-un 
mod foarte limpede, şi şi-a modelat firea după cea a 
lui Hristos, Cel care este Modelul, Prototipul original 
(Protoypou)”. 

Sfântul Grigorie propune ca fiecare dintre noi, 
urmând pildele date nouă de către Domnul nostru 
lisus Hristos şi de Sfântul Apostol Pavel, şi privind la 
dânşii ca la un model, să creem înlăuntrul nostru un 


Sfintenia — rostul suprem al omului 21 


caracter asemenea lui Hristos, aşa precum un artist 
pictează un portret. Artistul acestei creații (demiour- 
gia) va fi alegerea noastră liberă; culorile vor fi vir- 
tuțile, iar modelul nostru va fi frumusețea arhe- 
tipală, cu alte cuvinte, caracterul lui Hristos. 


Sfântul Efrem Sirul (306-373) - cel mai mare 
dintre Părinţii sirieni ai Bisericii - a spus ceva asemă- 
nător, voind a trezi în cititorii săi foamea după sfin- 
țenie: „Să ne străduim, spunea el, de parcă viața 
noastră ar fi zugrăvită şi pusă la loc de cinste, spre a fi 
înfăţişată tuturor. Să ne străduim cu râvnă să dobân- 
dim virtuțile, pentru ca nimic vrednic de dispreţ sau 
nepotrivit să apară în portretul care ne înfăţişează 
viața” 1. 

Virtuţile care vor sluji drept culori frumoase pen- 
tru a zugrăvi înlăuntrul nostru un chip creştin (eikon), 
ne spune Sfântul Grigorie de Nyssa, sunt mai ales 
smerenia, blândețea, îndelunga-răbdare, dreptatea, dragos- 
tea şi înțelepciunea duhovnicească, care îşi are drept 
început virtutea credinței luminătoare. În chipul pe 
care noi îl vom zugrăvi înlăuntrul nostru - cu alte 
cuvinte, în caracterul nostru moral pe care-l vom crea 
- nu va mai fi loc pentru vicii şi patimi, precum mâ- 
nia, ura, răutatea şi desfrâul. Acestea vor fi înlăturate, 
fiindcă Hristos, Prototipul nostru, S-a arătat pe Sine 
liber de acestea. 

După ce am vorbit despre natura foamei şi natura 
sfințeniei, voi purcede acum la o analiză a modului în 


11 Efrem Sirul, Asketika, tradusă în neogreacă de Markos D. 
Sakkoraphos, Atena, 1935, p. 24. 

care Sfinții ortodocşi moderni ne pot ajuta la stârnirea 
în noi a foamei după sfințenie şi a chipului în care ei 
ne învaţă căile de a împlini acest deziderat. Primul 
punct care trebuie notat aici este următorul: faptul că 
sfinții ortodocşi moderni sunt mai apropiați de noi în 
timp ne face ca pilda şi mesajul lor să găsească în noi 
mai iute o coardă sensibilă. Noi suntem astfel alcătu- 
iți din punct de vedere psihologic, încât personajele 
de dată recentă să ne pară mai reale decât cele din 
trecutul îndepărtat, iar realizările şi învăţăturile lor să 
ne fie mai edificatoare astăzi. 

Acest punct este dezvoltat în chip deosebit de 
grăitor de către Sfântul Nicodim Aghioritul în „Intro- 
ducerea” sa la Noul Martirologiu, tipărit pentru prima 
dată în 1794. Această carte cuprinde biografiile noilor 
mucenici - cu alte cuvinte, sfinți care au pătimit 
mucenicia încă de pe vremea căderii Constantino- 
polului în mâinile turcilor (1453). 

Sfântul Nicodim spune, printre altele, următoa- 
rele: „Aceşti mucenici sunt o renaştere a întregii 
credințe ortodoxe... Timpul are această caracteris- 
tică: face din lucrurile vechi altele noi şi le aruncă pe 
cele vechi, după o vreme îndelungată, în adâncurile 
uitării, le distruge, şi acestea par că nu ar fi existat de 
fel vreodată”. Aplicând acest lucru la sfinţii din tre- 
cutul îndepărtat, pe de o parte, şi la noii mucenici, pe 
de alta, el remarcă: „Vechimea perioadei în care cei 
dintâi sfinți au viețuit, vremea îndelungată care s-a 
scurs de atunci până în prezent poate pricinui în unii 
oameni, dacă nu necredinţă, cel puțin o oarecare 
îndoială sau ezitare. Cu alte cuvinte, te poți întreba 

cum ființele umane, care prin fire sunt slabe şi timide, 
au pătimit atât de multe şi înfricoşătoare chinuri. Dar 
aceşti noi mucenici ai lui Hristos, după ce au acționat 
cu îndrăzneală pe scena actuală a lumii, dezrădă- 
cinează din inimile creştinilor orice îndoială sau ezi- 
tare şi înrădăcinează sau reînnoiesc într-înşii credința 
nezdruncinată în mucenicii de odinioară. Întocmai 
precum hrana cea nouă întăreşte toate acele trupuri 
slăbite de înfometare, şi întocmai precum noua ploaie 
face ca pomii uscați de secetă să înflorească din nou, 
tot astfel noii mucenici îi întăresc şi-i înnoiesc pe cei 
slabi, veştejiți şi slabi în credință dintre creştinii 
zilelor noastre...”. 

„În plus, continuă Sfântul Nicodim, aceşti noi 
mucenici reînnoiesc în inimile creştinilor din ziua de 
azi învățăturile Sfinților Apostoli, întăresc Dumne- 
zeiasca Evanghelie şi Dumnezeirea lui lisus Hristos 
şi anume că El este cu adevărat Fiul lui Dumnezeu, 
deoființă cu Tatăl şi cu Duhul cel de viață dătător - şi 
dezvăluie taina Sfintei Treimi. Într-un cuvânt, ei 
mărturisesc întreaga credință ortodoxă a creştinilor. 
Ei înfăptuiesc acest lucru, nu doar prin cuvinte, ci, 
mai degrabă, prin cele mai grozave suplicii la care au 
fost supuşi, prin înseşi sângele şi moartea lor”. 

Esenţa a ceea ce afirmă Sfântul Nicodim cu pri- 
vire la importanţa noilor mucenici față de creştinii 
ortodocşi contemporani poate fi confirmată şi în 
privința altor categorii de sfinți ortodocşi moderni: 
misionari, ierarhi, monahi etc. Datorită apropierii lor 
în timp de noi, ne interesăm mai mult de pilda şi 
mesajul sfinților ortodocşi moderni decât de cea a 

acelor sfinți, care au viețuit cu o mie şi mai bine de 
ceva ani în urmă, chiar dacă felul lor de viață, 
nevoinţele şi trăirile lor duhovniceşti, caracterul şi 
învățăturile lor sunt, în chip esenţial, aceleaşi. Sfinţii 
moderni îi admiră şi îi imită pe cei mai de demult: le 
urmează îndeaproape pilda, le cercetează cu atenţie 
învățăturile, şi — ceea ce este extrem de important - le 
întăresc. Este vorba despre aceia dintre sfinții mo- 
derni care scriu sau predică, amplifică şi ilustrează 
învățăturile sfinților de odinioară şi le adaptează 
realităților moderne. Datorită invenţiei tiparului, 
învățăturile lor au fost înregistrate mai deplin şi pot fi 
răspândite în lung şi în lat. 

Pentru a stârni foamea după sfințenie în semenii lor 
creştini, Sfinţii Macarie al Corintului şi Nicodim 
Aghioritul au adunat şi au pregătit pentru tipar nu- 
meroase vieţi ale sfinților din felurite cete. Într-una 
dintre cărțile care cuprind viețile sfinților, Noul 
Ekloghion, Sfântul Nicodim confirmă valoarea pe care 
o are lecturarea vieților sfinţilor pentru toţi, fie ei 
clerici, monahi sau mireni. Vieţile Sfinților, remarcă 
Sfântul Nicodim, ne oferă minunate pilde de urmat şi ne 
dăruiesc învățături sănătoase, care ne conduc pe calea 
mântuirii. 

Puterea sfintelor icoane de a ne stârni foamea după 
sfințenie şi de a ne îndrepta viețile spre sfințirea noas- 
tră a fost afirmată de aceştia, precum şi de alți sfinți 
moderni. Sfântul Nicodim a făcut afirmaţii convin- 
gătoare în lucrările sale, precum Pidalionul. lar 
Sfântul Nectarie, în al său Studiu cu privire la sfintele 
icoane, pune accentul pe această putere a icoanelor. 

Sfântul Serafim de Sarov ne-a dovedit-o stând în 
picioare dinaintea unei icoane a Preasfintei Născă- 
toare de Dumnezeu în timpul rugăciunilor făcute de 
el în chilia sa. 

Slujbele întru cinstirea sfinților - acatistele, cum 
se numesc ele - conduc spre acelaşi scop. Sfântul 
Nicodim a compus sau a pregătit spre tipărire nume- 
roase acatiste. La fel a procedat şi Sfântul Nichifor al 
Chiosului, care a fost un contemporan mai tânăr al 
Sfântul Nicodim. Sfântul Nichifor a adunat nume- 
roase vieți de sfinţi, vechi şi noi, unele scrise de el şi 
pe care le-a tipărit într-o carte voluminoasă, căreia i-a 
dat titlul de Noul Limonariu (Noua pajişte duhovni- 
cească). 

Poezia sacră, sub forma acatistelor, atunci când 
acestea sunt bine cântate în biserici, are un efect 
înălțător deosebit de puternic. Ea stârneşte în credin- 
cioşi foamea după sfințenie prin a înfăţişarea frumu- 
seții sfințeniei din viața şi caracterul sfinților a căror 
pomenire se săvârşeşte. 

Acatistele fac parte din categoria poeziei liturgice: 
ele sunt alcătuite spre a fi cântate în biserică. Mai 
există şi un alt tip de poezie sfântă, alcătuit spre a fi 
citit sau recitat în rugăciunile particulare. Ambele 
tipuri de poezie sfântă sunt calculate pentru a ne în- 
tări dorirea noastră pentru sfințenie şi pentru a atrage 
harul dumnezeiesc sfinţitor, împlinitor. 

Sfântul Nectarie a compus poezie din cel de-al 
doilea tip. Cea mai cunoscută colecție a sa poetică 
este intitulată „Iriadikon sau ode şi imne închinate 
Dumnezeului Treimic”. Aceste ode şi imne sunt înfă- 

țişate drept rugăciuni către Dumnezeu, forme de 
laudă aduse Lui, moduri de a-l face pe cel ce le citeşte 
să ducă o viață după Dumnezeu, mijloace de sfințire 
a ființei umane. Voi cita două strofe închinate 
Preasfintei "Treimi care sunt deosebit de revelatoare 
pentru subiectul luat de noi în discuţie: 


Cel ce porți milostivirea, ai milă 

De cei ce cu credință îşi caută scăparea la Line. 
Dăruieşte iertare greşelilor lor 

Şi scapă-i de patimi şi de primejdii. 

În negrăitul ocean al Bunătății Tale 

Revarsă asupra mea splendoarea de lumină dătătoare 
A strălucirii Tale dumnezeieşti, o, Vrednicule, 

Soare duhovnicesc, cel de Lumină dătător. 


Din analiza noastră cu privire la importanța 
sfinților moderni ortodocşi reiese limpede faptul că în 
felurite chipuri ei contribuie la evocarea în noi, cei de 
azi, a foamei după sfințenie şi la învățățarea chipu- 
rilor şi mijloacelor de a satisface această foame de a 
ne sfinți. 


Capitolul 2 


Lupta pentru sfințenie!” 


Această discuţie se va concentra asupra feluritelor 
mijloace care, după învăţăturile creştin ortodoxe, ur- 
mează a fi folosite în strădania omului de a se sfinți. 
Înainte de a începe discuţia asupra unor astfel de 
mijloace, este cazul să răspundem la două întrebări. 
Cea dintâi întrebare este aceasta: De ce trebuie să lup- 
tăm pentru a ne sfinți? lar cea de-a doua este aceasta: 
Ce este sfințenia pe care noi luptăm să o dobândim? 
Sau pentru a ne exprima altfel: Ce ne sfințeşte ființa? 

Răspunsul la cea dintâi întrebare poate fi aflat în 
Sfânta Scriptură şi este nuanțat în scrierile Sfinților 
Părinţi ai Bisericii. În Vechiul Testament, Dumnezeu 
îi spune Proorocului Moise şi fratelui său Aaron: 
„Sfinţiți-vă şi veți fi sfinţi, că Eu, Domnul Dumnezeul 
vostru, sfânt sunt”. Această afirmaţie apare în Cartea 
Leviticului (11, 44). Moise şi Aaron sunt rugaţi să o 
transmită poporului lor. Dumnezeu repetă această 
afirmaţie de două ori în Levitic. În capitolul 19 citim: 
„Grăit-a Domnul cu Moise şi a zis: «Vorbeşte la toată 
obştea fiilor lui Israel şi le zi: Fiţi sfinţi, că Eu, Domnul 
Dumnezeul vostru, sunt sfânt»” (19, 1-2). lar în ca- 
pitolul următor al Leviticului există următoarea 
afirmație: „Sfinţiți-vă pe voi înşivă şi veți fi sfinți, că 
Eu, Domnul Dumnezeul vostru, sunt sfânt. Păziţi 


15 Cuvânt ținut pe data de 9 iulie în Catedrala ortodoxă „Hris- 
tos Mântuitorul” (Miami). 

legile Mele şi le pliniţi, că Eu sunt Domnul, Cel ce vă 
sfințeşte” (20, 7-8). 

În aceste texte, Dumnezeu le spune celor de pe 
vremea Vechiului Testament să se sfințească, cu alte 
cuvinte, să devină sfinți. 

Semnificaţia acestor texte nu trebuie socotită a fi 
valabilă doar pentru cei din vremea Vechiului Testa- 
ment. Ele sunt valabile pentru toți oamenii din toate 
locurile şi din toate timpurile. Dumnezeu spune că El 
Însuşi este sfânt şi vrea ca noi toți să devenim sfinți. 
Astfel, răspunsul la întrebarea de ce trebuie să luptăm 
spre a deveni sfinți ne este dat în Vechiul Testament 
de către Dumnezeu Însuşi: este rostul omului dorit de 
Dumnezeu Însuşi. Acest rost este cel mai înalt cu putință. 
Deşi atât de înalt, este un ţel ce poate fi atins. Căci 
Dumnezeu, fiind atotbun şi atotințelept nu ne-ar fi 
poruncit ceva imposibil de realizat. 

Atunci când ne îndreptăm spre Noul Testament 
aflăm acelaşi răspuns, îmbrăcat sub diferiți termeni şi 
dăruiți de Dumnezeu-Omul, lisus Hristos. În Predica 
de pe Munte, Hristos spune: „Fiţi, dar, voi desăvâr- 
şiți, precum Tatăl vostru Cel ceresc desăvârşit este!” 
Termenul „desăvârşit” (feleios) este folosit aici în locul 
cuvântului „sfânt” (hagios). În Vechiul Testament, în 
textul pe care l-am citat Dumnezeu Se numeşte pe 
Sine „sfânt“; în Noul Testament, Dumnezeu Tatăl 
este numit de către Hristos „desăvârşit”. lar EI le cere 
şi ucenicilor Săi să lupte pentru a deveni „desăvâr- 
şiți” aşa precum Dumnezeu Tatăl este „desăvârşit”. 

Întocmai precum textul din Vechiul Testament 


SI 


„Sfințiți-vă” şi cuvintele Domnului către ucenicii Săi 

„Fiți voi, dar, desăvârşiți”, trebuie luate ca fiind vala- 
bile pentru toți oamenii şi pentru toate timpurile. lar 
termenii „sfânt” şi „desăvârşit” trebuie luate drept 
„Ssinonime”. Acesta este un punct pe care-l voi dis- 
cuta pe larg în răspunsul meu la cea de-a doua 
întrebare, la care ne vom referi acum. 

Întrebarea este: Ce este sfințenia pe care noi ar 
trebui să luptăm a o dobândi? Ea poate fi pusă în chip 
diferit: Ce înseamnă a ne face ființa noastră desăvârşită 
sau sfântă? Înainte de a încerca să răspundem la 
această întrebare, este necesar să subliniez faptul că 
Dumnezeu este sfânt şi a fost întotdeauna sfânt, în vreme 
ce ființele umane trebuie să devină sfinte. Cum? Prin 
lupta noastră şi harul dumnezeiesc. Acest lucru apare în 
textele deja citate ale cărții Leviticului şi în Predica de 
pe Munte. În Levitic, Domnul spune despre Sine: „Eu 
sunt sfânt”; în timp ce oamenilor EI le spune: “Sfin- 
țiți-vă şi veți fi sfinți”. lar Hristos spune: „Fiţi voi 
desăvârşiți aşa precum Tatăl vostru Cel ceresc desă- 
vârşit este”. Aici, „a fi desăvârşit” înseamnă „a 
deveni desăvârşit”. 

În ceea ce priveşte natura sfințeniei, noi trebuie să 
adunăm diferite texte din Sfânta Scriptură pentru a 
ne forma o idee cu privire la ceea ce este ea. Trebuie să 
demonstrăm faptul că termenii sfințenie (folosit în 
textele din Vechiul Testament citate de mine) şi cel de 
desăvârşire (folosit în Noul Testament) sunt cu ade- 
vărat folosiți drept termeni sinonimi, evocând aceeaşi 
realitate. 

Identitatea înțelesului cuvintelor ne este sugerată 
de către următoarele. În aceeaşi Evanghelie în care 

Domnul nostru îi îndeamnă pe ucenicii Săi să lupte 
pentru a deveni desăvârşiți, EI îl sfătuieşte pe un tânăr 
ce să facă spre a deveni desăvârşit, spunând: „Dacă 
voieşti să fii desăvârşit, du-te, vinde averea ta, dă-o 
săracilor şi vei avea comoară în cer; după aceea, vino 
şi urmează-Mi” (Mt. 19, 21). 

Continuând cu Epistolele Sfântul Apostol Pavel, 
observăm faptul că, vorbind despre felul final al luptei 
noastre, uneori vorbeşte despre aceasta ca fiind sfin- 
țenia, iar alteori ca fiind desăvârşirea. Cu alte cuvinte, 
Sfântul Pavel foloseşte aceste cuvinte pe rând, ca 
însemnând acelaşi lucru. Astfel, în Epistola sa către 
Romani, el spune: „Dar acum, izbăviţi fiind de păcat 
şi robi făcându-vă lui Dumnezeu, aveţi roada voastră 
spre sfințire, iar sfârşitul, viața veşnică” (Rom. 6, 22). 
Tot astfel, în Epistola întâi către Tesaloniceni, el 
spune: „Căci voia lui Dumnezeu aceasta este: sfin- 
țirea voastră (4, 3). Căci Dumnezeu nu ne-a chemat la 
necurăţie, ci la sfințire” (4, 7). În alte Epistole, el folo- 
seşte termenul desăvârşire în loc de sfințenie. Astfel, el 
spune în Epistola către Efeseni: „EI (Hristos) a dat pe 
unii apostoli, pe alții prooroci, pe alții evanghelişti, pe 
alții păstori şi învățători, spre desăvârşirea sfinților... 
până vom ajunge toți la unitatea credinţei şi a cu- 
noaşterii Fiului lui Dumnezeu, la statura bărbatului 
desăvârşit, la măsura vârstei deplinătății lui Hristos” 
(4, 11-13). 

Tot astfel, în Epistola către Coloseni, Sfântul Pa- 
vel spune: „Pe El noi Îl vestim, sfătuind pe orice om şi 
învățând pe orice om întru toată înțelepciunea, ca să 

înfățişăm pe tot omul desăvârşit în Hristos lisus” (1, 
28; v. 4, 12). 

Termenul desăvârşire, folosit ca fiind cel mai înalt, 
ultimul ţel al luptei omului, apare şi în Epistola Sfân- 
tul lacov Apostolul: „lar răbdarea să-şi aibă lucrul ei 
desăvârşit, ca să fiți desăvârşiți şi întregi, nelipsiți 
fiind de nimic” (1, 4). 

Există şi alte texte în Noul Testament care ar pu- 
tea fi citate pentru a stabili identitatea înțelesului 
cuvintelor sfințenie şi desăvârşire, ca semnificând ace- 
laşi țel ultim pe care Dumnezeu l-a poruncit ființelor 
omeneşti. Dar cele deja citate sunt de ajuns. Trebuie 
observat faptul că această identitate a sensului 
termenilor de „sfințenie” şi „desăvârşire” apare şi în 
Vechiul Testament. 

Astfel, în vreme ce în Levitic îndemnul este ca noi 
să devenim sfinţi, în Deuteronom el este acela ca noi 
să devenim desăvârşiți. În cap. 18 din Deuteronom 
citim: „lar tu fii fără prihană înaintea Domnului 
Dumnezeului tău” (18, 13). 

Astfel chemarea la sfințenie (hagiotis) este o 
chemare la desăvârşire (teleiotis). Dar în ce constă 
desăvârşirea omului? După Sfinţii Părinți ai Bisericii 
Ortodoxe ea constă în atingerea: 1) curăției, 2) ase- 
mănării cu Dumnezeu şi 3) unirii cu El, denumită 
theosis (îndumnezeire). 

Curăţia constă în eliberarea de patimi şi vicii, în 
timp ce asemănarea constă în dobândirea tuturor 
virtuților sau desăvârşirilor sufletului. 

Theosis înseamnă unirea cu Dumnezeu - cu ener- 
giile Sale, nu cu esența lui Dumnezeu. Este cu putință 

ca omul să participe la energiile lui Dumnezeu, dar nu 
la ființa Sa. Fiinţa lui Dumnezeu (0usia) ne este cu 
totul inaccesibilă nouă. Fa nu poate fi cunoscută, 
contemplată şi nici nu putem participa la ea. Prin 
participarea şi experierea directă a energiilor lui 
Dumnezeu, omul poate căpăta cunoaşterea faptului 
că El există şi ce înseamnă sfințenia Sa. 

Sfințenia lui Dumnezeu este mai ales experiată 
sau contemplată ca lumină, slavă, frumuseţe şi bucurie 
de negrăit. Cei ce o experiază în acest mod se numesc 
mistici. Acestea sunt persoane foarte sporite în viața 
duhovnicească. Alţii experiază sfințenia lui Dumne- 
zeu ca pe un har nevăzut, care-i întăreşte în momente 
de ispită, în lupta lor de a ajunge la curăţie şi de a 
creşte în virtuți. 

Ne vom îndrepta acum către o întrebare şi un 
răspuns la care ne vom referi în restul analizei mele. 
Întrebarea este: „Cum ar trebui să luptăm spre a de- 
veni sfinți? Care sunt faptele, practicile pe care ar 
trebui să le lucrăm spre a deveni sfinți? Mai întâi de 
toate, trebuie să săvârşim un act de alegere, liber, fără 
vreo constrângere venită din partea cuiva, să ne asu- 
măm calea care ne duce la atingerea sfințeniei sau 
desăvârşirii duhovniceşti. 

Acest act de alegere trebuie să fie urmat de o 
fermă hotărâre de a merge pe calea aceea. Apoi, trebuie 
cercetate vieţile sfinților şi folosite acestea drept modele. 
Sfântul Vasile cel Mare spune următoarele despre 
astfel de cercetări: „Întocmai precum pictorii care lu- 
crează folosind modele, şi privindu-le permanent trăsă- 
turile, se străduiesc să transfere expresia originalului 

în propria lor lucrare de artă, tot aşa cel ce doreşte să 
devină desăvârşit în toate virtuțile trebuie să pri- 
vească cu atenție la viețile sfinților ca la nişte statui, 
ca să spunem astfel, care se mişcă şi lucrează, şi să-şi 
asume măreția lor prin imitare”. 

Tratatul Cu privire la desăvârşire al Sfântului Gri- 
gorie de Nyssa, care a fost unul dintre frații Sfântului 
Vasile, va fi de mare folos pentru nevoitorii în viața 
duhovnicească. Sfântul Grigorie foloseşte ideea 
fratelui său de a avea o pildă, un prototip (prototypon), 
şi o dezvoltă!€. 

Din lecturarea multor vieți de sfinţi scrise de către 
cucernicii scriitori ortodocşi, al căror ţel nu este acela 
de a distra sau doar de a oferi informații, ci acela de a 
zidi duhovniceşte, poți învăța multe despre calea către 
sfințenie. Fiecare cititor ortodox poate să-şi afle sfântul 
său preferat printre sfinții noştri. Dar noi trebuie să 
evităm selecția. Noi trebuie să învăţăm câte ceva de o 
adevărată valoare pentru noi din viața şi învățăturile 
fiecărui sfânt pe care îl cercetăm. „Viaţa Sfântul An- 
tonie”, scrisă de Sfântul Atanasie, este foarte instruc- 
tivă în acest sens. El spune că Sfântul Antonie cel 
Mare a cercetat numeroşi oameni duhovniceşti şi a 
învățat ceva important de la fiecare dintre ei> „EI a 
învățat pe deplin acolo unde fiecare îl întrecea în râv- 
nă şi disciplină. El a observat răbdarea unuia, rugă- 
ciunea neîncetată a altuia. A luat cunoştinţă de nemâ- 
nierea unuia, de bunătatea plină de iubire a altuia, iar 
de la altul postul şi dormitul pe pământ. El a observat 


16 Op. cit., 235 Mss. 

cu atenția umilința unuia şi stăpânirea de sine a 
altuia. A observat cuvioşia față de Hristos şi dragos- 
tea reciprocă care îi însuflețea pe toți. Astfel împlinit, 
Sfântul Antonie s-a reîntors la locul său de nevoință 
duhovnicească, şi de atunci s-a luptat să unească întru 
sine virtuțile fiecăruia, fiind dornic să dobândească 
virtuțile tuturor”. 

La începutul acestui citat, Sfântul Atanasie po- 
meneşte de râvna sau zelul Sfântului Antonie. Ni se 
spune că El a învăţat pe deplin acolo unde fiecare îl 
întrecea în râvnă. Acestea l-au făcut să-şi intensifice 
propria sa râvnă în felurite nevoinţe de înfrânare sau 
asceză. Acesta este un punct important. Căci fără râonă 
nu poți face un progres semnificativ. Importanţa râvnei 
în viața duhovnicească a fost subliniată de către 
Sfântul Apostol Pavel. Astfel, în cea dintâi Epistolă a 
sa către Corinteni, el spune: „Râvniţi însă la darurile 
cele mai bune”. 

Lipsa râvnei sau a zelului înseamnă lipsă de dra- 
goste față de Dumnezeu, întrucât calea se îndreaptă 
spre atingerea asemănării cu Dumnezeu şi unirea cu El. 
O astfel de lipsă înseamnă a ignora cea dintâi şi cea 
mai mare poruncă a lui Dumnezeu, care sună aşa: „Să 
iubeşti pe Domnul Dumnezeul tău cu toată inima ta, 
cu tot sufletul tău şi cu tot cugetul tău” (Mt. 22, 37; 
Mc. 12, 30; Lc. 10, 27). 

Lui Dumnezeu trebuie să-l dăruim locul cel dintâi 
în viața noastră. „A-l acorda locul al doilea înseamnă 


7 1 Cor. 12, 31; v.1 Cor. 14,1 şi Gal. 4, 18. 

a nu-l acorda niciun loc, defel”, aşa cum remarca 
marele poet rus Puşkin (sec. al XIX-lea). 

Râvna noastră trebuie să înceapă în momentul 
liberei noastre alegeri şi a fermei hotărâri de a intra 
pe calea care duce spre sfințenie şi continuă fără 
întrerupere până în momentul plecării noastre de pe 
pământ. Această alegere şi hotărâre este numită de 
Sfântul loan Scărarul „renunțarea teribilă la calea 
deşartă a vieţii”. El o aşează ca prima treaptă din cele 
30 de trepte ale Scării dumnezeiescului urcuş. 

Trebuie subliniat că este de o importanță decisivă 
pentru a avea succes pe calea sfințeniei, pe lângă libe- 
ra noastră alegere, hotărârea fermă şi râvna duhov- 
nicească, ajutorul dumnezeiesc. Domnul nostru lisus 
Hristos a spus: „Fără Mine nu puteţi face nimic” (In. 
15, 5). El a mai spus: „Cereţi şi vi se va da” (Mt. 7, 7) şi 
„Cel ce rămâne în Mine şi Eu în EI, acela aduce roadă 
multă, că fără Mine nu puteți face nimic” (In 15, 5). 

În Jurnalul unui scriitor, Dostoievski numeşte 
lupta pentru progresul duhovnicesc „lucrul cu sine 
însuşi”. El explică faptul că aceasta constă într-o dis- 
ciplină de sine neîntreruptă, fără de odihnă şi autoim- 
pusă. Totuşi, observă el, este necesar ca noi să ne 
modelăm, devenind adevărate ființe umane!t. Acest 
text subliniază punctele deja pomenite de mine. 

Ceea ce Dostoievski numeşte „autodisciplină”, 
Părinții Bisericii numesc asceză. Acest cuvânt înseam- 
nă exercițiu, practică, pregătire. Substantivul „asceză” 
nu apare în Noul Testament, însă forma verbală a 


*3 Jurnalul unui scriitor, Londra, 1949, pp. 604-605. 

termenului este folosită de către Sfântul Pavel în Fap- 
tele Apostolilor. În cap. 14, el spune: „Şi întru aceasta mă 
străduiesc şi eu, ca să am totdeauna înaintea lui 
Dumnezeu şi a oamenilor un cuget neîntinat” (24, 16). 

Un verb echivalent apare în Evanghelia după 
Luca şi Epistolele Sfântul Apostol Pavel: agonizomai, 
care înseamnă lupt, mă nevoiesc, mă străduiesc. În 
Evanghelie, Hristos, vorbind despre Împărăția lui 
Dumnezeu, le spune oamenilor: „Siliți-vă să intrați 
prin poarta cea strâmtă” (13, 24). Acelaşi cuvânt 
apare în Epistolele Sfântul Apostol Pavel. În cea 
dintâi Epistolă către Corinteni, comparându-l pe ne- 
voitorul duhovnicesc cu un atlet care se pregăteşte 
pentru o luptă, nădăjduind să câştige premiul, Sfân- 
tul Pavel spune: „Şi oricine se luptă se înfrânează de 
la toate. Şi aceia, ca să ia o cunună stricăcioasă, iar noi 
nestricăcioasă” (9, 25). În Epistola sa către Coloseni el 
spune: „Spre aceasta mă şi ostenesc şi mă lupt, po- 
trivit lucrării Lui, care se săvârşeşte în mine cu 
putere” (1, 29; v. 4, 12). În cea dintâi Epistolă către 
Timotei a sa el îşi îndeamnă ucenicul cu aceste cu- 
vinte: „Luptă-te lupta cea bună a credinţei, cucereşte 
viața veşnică la care ai fost chemat” (6, 12). lar în cea 
de-a doua Epistolă către Timotei, el spune: „Lupta 
cea bună m-am luptat, călătoria am săvârşit, credința 
am păzit” (4,7). 

Sfântul Apostol Pavel foloseşte şi substantivul 
„luptă” (agon) de câteva ori în Epistola sa, vorbind 
despre ceea ce Părinţii Bisericii au denumit mai apoi a 
fi asceza. El nu explică natura „luptei“, decât parțial şi 
întâmplător, într-unul dintre textele pe care le-am 

citat, acolo unde el vorbeşte despre „stăpânire de 
sine” (engoateia) întru toate. O idee mai clară despre 
ceea ce vrea el să spună prin „luptă” sau „nevoință” o 
putem avea citind toate epistolele sale. Acolo se fac 
referiri ici-colo la post, trezvie, rugăciune neîncetată, 
curăție, răbdare întru toate şi stăpânirea limbii. 

Capitolul 6 din Epistola sa către Coloseni aduce o 
lumină deosebită asupra acestui subiect. 


Am atras atenţia asupra faptului că Hristos folo- 
seşte cuvântul „a lupta” în îndemnul Său: „Luptaţi să 
intrați în Împărăția lui Dumnezeu pe poarta cea 
strâmtă”. Ceea ce vrea să spună El este limpede din 
propria Sa pildă şi din ale Sale învățături: post, 
rugăciune, trezvie, îndelungă răbdare, dragostea de 
Dumnezeu şi de aproapele. Hristos a postit timp de 
40 de zile şi de nopți, dăruindu-ne astfel o pildă cu 
privire la importanța postului. El i-a învățat pe 
oameni şi cum să se poarte atunci când postesc. S-a 
rugat pe Muntele Măslinilor şi aşa ne-a oferit o lecţie 
cu privire la importanţa rugăciunii; iar adesea vorbea 
despre trebuinţa rugăciunii şi ne-a dăruit o rugăciune 
model spre a fi rostită, numită „Rugăciunea Dom- 
nească” (Mt. 6, 9-13). Toate aceste lucruri şi altele au 
fost săvârşite de Mântuitorul spre a învăța neamul 
omenesc cum să lupte pentru sfințenie. 

Urmând cu credincioşie învățăturile ce ne-au fost 
dăruite prin cuvânt şi pilde de către Domnul nostru 
lisus Hristos şi Apostolii Săi, dar, mai ales, de către 
Sfântul Apostol Pavel, Sfinţii Părinţi ai Bisericii au 
trăit aceste învățături şi au ajuns astfel la o stare de 
iluminare a minţii. Roade preţioase ale acestor 

învățători ne-au fost lăsate prin scrierile alcătuite de 
ei. Acestea, dimpreună cu Sfintele Scripturi, consti- 
tuie un atotcuprinzător corpus al învățăturilor creşti- 
ne. Căpătăm acces la aceste învățături prin lecturarea 
Scripturilor dar, mai ales, a Noului Testament, Vieţile 
Sfinţilor şi scrierilor patristice, şi mai ales a unor 
lucrări precum Scara dumnezeiescului urcuş, de Sfântul 
loan Scărarul, Everghetinosul şi Filocalia. 

Citirea permanentă a Sfintei Scripturi şi a unor 
lucrări precum cele mai sus pomenite ne eliberează 
din ce în ce mai mult de cel dintâi şi cel mai mare 
vrăjmaş în viața duhovnicească, şi anume de necu- 
noaşterea credinței. Astfel de lecturi ne vor elibera şi de 
cel de-al doilea mare vrăjmaş: uitarea învățăturilor de 
credinţă, precum şi de cel de-al treilea: lipsa de râvnă. 

Aceste învățături constituie înțelepciunea creştină — 
înțelepciunea care aparține vieții duhovniceşti. Asi- 
milarea de către noi a acestei înțelepciuni constituie 
virtutea creştină a înțelepciunii, care reprezintă izvo- 
rul celorlalte virtuți, cuprinzând nădejdea şi dragostea. 
Fără credinţă creştină sau înțelepciune creştină nu 
există nici nădejde şi nici dragoste creştină. 

În ceea ce priveşte folosirea de către mine, aici, a 
cuvântului „înțelepciune”, trebuie observat faptul că 
atunci când se citeşte în Biserică din Sfintele Scripturi, 
preotul rosteşte cu glas mare: „Înţelepciune”. Astfel, 
la Dumnezeiasca Liturghie, înainte de citirea Apos- 
tolului şi, apoi, înainte de citirea pericopei evanghe- 
lice, preotul rosteşte dinaintea credincioşilor: „Înţe- 
lepciune” (sophia). 

Tot astfel procedează şi înaintea citirii textelor din 
Vechiul Testament. Valoarea citirii Scripturilor este 
subliniată atât de Domnul nostru lisus Hristos, cât şi 
de Sfântul Apostol Pavel. Hristos spune: „Cercetaţi 
Scripturile că ştiţi că în ele aveţi viață veşnică. Şi ace- 
lea sunt care mărturisesc despre Mine” (loan 5, 39). 
lar Sfântul Pavel spune: „Toată Scriptura este insufla- 
tă de Dumnezeu şi de folos spre învățătură, spre 
mustrare, spre îndreptare, spre înțelepțirea cea întru 
dreptate: astfel ca omul lui Dumnezeu să fie desă- 
vârşit, bine pregătit pentru orice lucru bun” (II Ti- 
motei 3, 16-17). 

Sfântul Isaac Sirul face o remarcă asemănătoare în 
Cuvântările sale ascetice. El spune: „Cercetarea per- 
manentă a Sfintelor Scripturi este lumina sufletului. 
Ea aduce sufletului lucruri de folos - cele referitoare 
la eliberarea simțurilor de patimi, dragostea față de 
Dumnezeu şi curăția în rugăciune”. În acelaşi duh, 
un alt mare sfânt sirian, Efrem Sirul, remarcă: „Cer- 
cetarea Cuvintelor lui Dumnezeu hrăneşte sufletul şi 
alungă diavolii”. 

Marele mistic, Sfântul Simeon Noul Teolog (sec. 
al XI-lea), ne spune: „Acele lucruri pe care le citim în 
scrierile sfinților luminează mintea, sfințesc sufletul şi 
prin el se sfințeşte trupul, făcându-l mai sănătos şi 
mai puternic”2l. 


* Cuvântări ascetice descoperite, editate de N. Theotokis, Atena, 
1895, ed. I, Leipzig, 1770, Cuvântul 33, p. 41. 

% Cuvântările ascetice ale lui Efrem Sirul, traduse din limba 
greacă veche de M.D. Sakkorraphos, Atena, 1935, p. 14. 

Vorbind mai pe larg, urmând Sfânta Tradiţie a Bi- 
sericii Ortodoxe, putem spune că oricine citeşte cărți- 
le Proorocilor, Apostolilor, Evangheliştilor, Vieţile 
Sfinţilor, precum şi cuvântările şi zicerile Sfinților 
Părinţi, şi o face cu atenţie, meditaţie şi cu rugăciune, 
pentru a cunoaşte voia lui Dumnezeu, o astfel de 
persoană atrage harul lui Dumnezeu asupra sa, iar 
acel har îl întăreşte să pună în practică ceea ce a 
învățat din astfel de lecturi. 

Psalmodierea sau cântarea, care este o combinaţie în- 
tre citire şi rugăciune cântată, este o altă practică folosită 
de către nevoitor. Această practică o aflăm din Sfânta 
Scriptură şi de la marii Părinţi ai Bisericii. În Bvanghe- 
lii citim că după Cina cea de Taină, Hristos şi ucenicii 
Săi au cântat laude şi au ieşit la Muntele Măslinilor 
(Mt. 26, 30; Marcu 14, 26). Sfântul Pavel, scriind 
efesenilor, le spune: „Vorbiţi între voi în psalmi şi în 
laude şi în cântări duhovniceşti, lăudând şi cântând 
Domnului în inimile voastre, mulțumind totdeauna 
pentru toate întru numele Domnului nostru lisus 
Hristos, lui Dumnezeu (şi) Tatăl” (Efes. 5, 19-20). Şi 
iarăşi, scriindu-le colosenilor, el le spune să-l mulțu- 
mească lui Dumnezeu „în psalmi, în laude şi în cântări 
duhovniceşti” (Col. 3, 16). Şi iarăşi, în Faptele Sfinţilor 
Apostoli, el şi ceilalți apostoli s-au rugat şi au cântat 
imne lui Dumnezeu, aflându-se în temniţă (16, 25). 

În scrierile Părinților Bisericii, mai ales în cele 
adunate în Filocalia, psalmodierea este adesea pome- 
nită ca făcând parte din asceză. Valoarea ei este pe 


“1 Lucrările existente ale Sf. Simeon Noul Teolog, Syros, 1885, p. 
415. 

drept cuvânt subliniată. Sfântul loan Hrisostom spu- 
ne: „Nimic nu înalță sufletul atât de mult, dăruindu-i 
aripi şi eliberându-l de grijile lumeşti, atât de mult 
precum cântările dumnezeieşti. Aceasta îi conferă 
atât plăcere, cât şi folos”?. Alţi Părinţi, precum Sfân- 
tul loan Scărarul, subliniază valoarea psalmodierii în 
curățirea sufletului de patimile sale, precum mânia, 
deznădejdea şi întristarea, care au o influență rea atât 
asupra sufletului, cât şi a trupului. 

Aceste trei patimi nu sunt singurele de care 
nevoitorul pentru dobândirea sfințeniei trebuie să se 
elibereze. Sfântul loan Casian Romanul numeşte opt 
patimi de căpetenie: 1) lăcomia pântecelui, 2) pofta 
trupească, 3) zgârcenia, 4) mânia, 5) întristarea, 6) 
deznădejdea, 7) slava deşartă şi 8) mânia. EI le închi- 
nă un întreg, tratat acestora, explicând natura fiecă- 
reia şi felul în care să ne despătimim de ele. Textul 
apare în volumul ] din Filocalia. Şi Sfântul loan Sinai- 
tul le tratează pe larg în Scara dumnezeiescului urcuş. 
EI le explică natura şi descoperă mijloacele prin care 
să le con-tracarăm şi să le dezrădăcinăm. 

Mijloacele subliniate în Sfintele Scripturi şi în 
scrierile Sfinților Părinţi sunt înfrânarea atotcuprin- 
zătoare, postul, atenția sau trezvia şi rugăciunea. Prin 
înfrânare de hrană şi băutură - evitarea exceselor - şi 
ținerea posturilor rânduite de către Biserică, lăcomia 
pântecelui şi desfrânarea sunt efectiv biruite. Sfântul 
loan Scărarul remarcă: „Săturarea cu hrană este 


* Patrologia Graeca, vol. 55, 156-157A. 

maica desfrânării, dar înfrânarea stomacului este 
izvorul curăției”%. 

În ceea ce priveşte postul, Meletie Pigas (sec. al 
XVI-lea), Patriarhul Alexandriei, spune aceasta în 
cartea sa, Izvorul aurului: „Mintea (nous) se îndum- 
nezeieşte prin post, dar şi trupul se înduhovniceşte 
prin post... Pe cât este cu putință, mintea se îndum- 
nezeieşte şi se uneşte cu Dumnezeu. Postul şi rugă- 
ciunea sunt arme dumnezeieşti. Ele slăbesc patimile, 
îl biruie pe vrăjmaş (satana) şi ne conduc spre Împă- 
răția Cerurilor” 2. 

Postul este rânduit de către Biserică miercurea şi 
vinerea, în timpul Sfântului şi Marelui Post, în pri- 
mele două săptămâni ale lui August, postul Crăciu- 
nului şi al Sfinților Apostoli, precum şi în anumite 
alte zile. 

EI constă în următoarele: 1) Reducerea cantităţii de 
hrană ingerate; 2) înfrânarea de la hrana de origine 
animală, şi anume de la carne, peşte, ouă, lapte, 
brânză, unt şi alte produse lactate, precum şi de la 
„felurile de mâncare gătite cu fast”, menite 
simțurilor, dar şi de la băuturile alcoolice. 

Un astfel de post trebuie însoțit, după învățăturile 
Bisericii, de către postul minții. Acesta constă în 
evitarea discuţiilor inutile, defăimării şi urii, tăierea 
altor patimi, precum şi evitarea cugetelor rele şi nefo- 
lositoare. „Patimile” sunt cugete rele, necurate, 
încărcate de emoții. Dacă ele nu sunt alungate şi, 


% Scara, Atena, 1979, treapta 14: 3; Scara dumnezeiescului 
urcuş, Boston, 1991, Treapta 14: 5. 
*% Hesopaghe, ed. Cr. Valetas, Atena, 1958. 

treptat, înlăturate deopotrivă din viața noastră, aces- 
tea devin vicii, trăsături de caracter stabile, o a doua 
natură. „Patimile” sunt forme incipiente de boli ale 
sufletului, în vreme ce viciile sunt forme avansate ale 
bolilor sufletului. Este mult mai greu să scapi de vicii 
decât de patimi. E nevoie de o mare luptă, însoțită de 
rugăciuni făcute din inimă. 

Cei ce nu scapă de patimi şi vicii rămân bolnavi 
sufleteşte până la sfârşitul vieții lor. Aşa se lipsesc 
aceştia de Împărăţia lui Dumnezeu. Referindu-se la 
aceştia, Sfântul Pavel spune că „nici desfrânaţii, nici 
închinătorii la idoli, nici adulterii, nici malahienii, nici 
sodomiţii, nici furii, nici lacomii, nici bețivii, nici 
batjocoritorii, nici răpitorii nu vor moşteni Impărăția 
lui Dumnezeu” (l Cor. 6, 9). 

Un mijloc extrem de important de prevenire a 
patimilor şi viciilor îl reprezintă paza celor cinci 
simțuri, a imaginației, a minții şi a inimii. Acesta este un 
subiect vast. Sfântul Nicodim Aghioritul (1749-1809) 
i-a închinat o carte întreagă, intitulată Carte de povă- 
fuire5. Tipărită mai întâi la Viena, în 1801, o traducere 
în limba engleză a acestei lucrări importante şi de 
folos a fost tipărită la New York, în 1989, cu titlul 
Carte de povățuire duhovnicească. 

Subiectul nu era atât de greu de tratat pe vremea 
Sfântul Nicodim aşa cum este el astăzi. „Mass-media” 
nu exista atunci: radioul, televiziunea, ziarele, revis- 
tele, casetele audio şi video. Oamenii din ziua de azi 
sunt permanent bombardaţi din toate direcțiile de 


% Symboleutikon Encheiridion. 

imagini şi sunete care pângăresc sufletul. Puţini 
oameni sunt conştienţi de importanța vitală de a-şi 
păzi văzul şi auzul de asaltul permanent de zi şi 
noapte. Intrând prin ochii şi urechile noastre, el pro- 
duce tot felul de patimi şi, prin urmare, vicii şi acțiuni 
rele în consecință. Căci noi devenim asemenea cu 
ceea ce contemplăm în mod obişnuit”. 

În Epistola către Filipeni, Sfântul Pavel Apostolul 
face o afirmație care însumează lucrurile pe care noi 
trebuie să le îngăduim în văzul şi auzul nostru, şi deci, 
în suflet: „câte sunt adevărate, câte sunt de cinste, 
câte sunt drepte, câte sunt curate, câte sunt vrednice 
de iubit, câte sunt bune, orice virtute şi orice laudă, la 
acestea să vă fie gândul” (4, 8). 

Astfel de lucruri ne sunt arareori oferite de către 
mass-media văzului şi auzului nostru. Patima numită 
lăcomia pântecelui, care implică simțul gustului, este 
hrănită la maximum de aceste mijloace de comuni- 
care în masă, prin prezentarea de imagini şi reclame a 
feluritelor mâncăruri şi băuturi gustoase, de obicei 
nesănătoase. Simţul mirosului este vătămat şi sănă- 
tatea este subminată de practicarea fumatului, încu- 
rajată prin reclame țipătoare. Această patimă nu are 
loc în viața celui ce se nevoieşte pe calea sfințeniei. 
Căci din pricina distrugerii sănătăţii, progresul du- 
hovnicesc este mic. Ne putem aminti aici de afirmația 
Sfântului Pavel: „Nu ştiţi, oare, că voi sunteți templu 
al lui Dumnezeu şi că Duhul lui Dumnezeu locuieşte 
în voi? De va strica cineva templul lui Dumnezeu, îl 


% Vezi cartea mea, Artele plastice ca terapie, Belmont, MA, 
1998, pp. 47-49. 

va strica Dumnezeu pe el, pentru că sfânt este tem- 
plul lui Dumnezeu, care sunteți voi” (| Cor. 3, 16-17)%. 

Calea către sfințenie este, desigur, una holistică, 
implicând omul în întregime, sufletul şi trupul. 
Aceasta duce la curățirea amândurora. 

Cea dintâi mare treaptă de atins pe această cale 
este eliberarea de patimi şi de viciile ce rezultă din 
aces-tea. Ea se numeşte „nepătimire” şi „curăţie”. 
Noţiu-nile de curăție lăuntrică şi neprihănire lăuntrică 
apar adesea în Noul Testament. In Predica de pe 
Munte, Hristos spune: „Fericiţi cei curați cu inima, că 
aceia vor vedea pe Dumnezeu” (Mt. 5, 8). În cap. 23 al 
Evangheliei după Matei, adresându-se cărturarilor şi 
fariseilor, Hristos îi critică pentru faptul că se ocupă 
de curăţia exterioară şi nu ajung la cea lăuntrică: „Voi 
curățiți - spune EI, - partea din afară a paharului şi a 
blidului, iar înăuntru sunt pline de răpire şi de 
lăcomie” (23, 25). Şi apoi îi povăţuieşte: „Curăţă întâi 
partea dinăuntru a paharului şi a blidului, ca să fie 
curată şi cea din afară” (23, 26; Lc. 11, 39-40). Sfântul 
Pavel subliniază şi nevoia de a ne curăți pe noi înşine 
de toate emoțiile şi dorințele care ne pângăresc. El 
spune: „Să ne curățim pe noi de toată întinarea tru- 
pului şi a duhului, desăvârşind sfințenia în frica lui 
Dumnezeu” (Il Cor. 7, 1). 

Ce este „întinarea” de care trebuie să ne curățim, 
şi aşa „să desăvârşim sfințenia” din noi? Hristos dă 
răspunsul. El dă drept pilde de lucruri care ne pân- 


7 Pentru o analiză completă a efectelor rele ale fumatului 
asupra trupului şi sufletului, vezi monografia mea, Fumatul şi 
creştinul ortodox, C.T.O.S., Etna, California, 1992. 

găresc „gândurile rele, ucideri, adultere, desfrânări, 
furtişaguri, mărturii mincinoase, hule” (Mt. 15, 19). 
Cu alte cuvinte, stări pe care Sfinţii Bisericii le nu- 
mesc patimi şi vicii. 

Din textul deja citat din Predica de pe Munte este 
limpede faptul că nepătimirea sau curățirea de patimi 
şi vicii îl leagă pe om de Dumnezeu, izvorul sfințe- 
niei: „Fericiţi cei curați cu inima, că aceia vor vedea 
pe Dumnezeu” (Mt. 5, 8). 

O altă parte integrantă a sfințeniei este prezența 
virtuților la o persoană. Virtuţile sunt capacități deo- 
sebite, trăsături frumoase de caracter, manifestate 
prin practici frumoase. Dobândirea virtuților, care 
coexistă cu curăţia, îl fac pe om să semene cu Dum- 
nezeu. Acest lucru este exprimat limpede prin urmă- 
toarele cuvinte din Scara: „Cerul are stelele care-l 
înfrumusețează, iar nepătimirea are virtuțile drept 
podoabă”%. 

Cele mai însemnate virtuți sunt credința, nădejdea 
şi dragostea şi cele patru „virtuți generale”: înțelep- 
ciunea, curajul, cumpătarea şi dreptatea. Pe lângă aces- 
tea, adesea pomenite şi subliniate în Sfânta Scriptură 
şi în scrierile patristice sunt smerenia, îndelunga-răb- 
dare şi blândețea. 

Practicile care conduc la dobândirea acestor 
virtuți sunt numeroase. Unele sunt trupeşti, altele 
sunt duhovniceşti. Printre cele trupeşti se află postul, 
cititul, psalmodierea, metaniile, statul în picioare la 
rugăciune şi tăcerea sau evitarea grăirii în deşert. 


% Cuvântul sau Treapta 29, par. 1, ed. în lb. engleză, Treapta 
29, par. 2. 

Printre practicile duhovniceşti sau mentale se află 
aten-ția  lăuntrică sau  trezvia, rugăciunea şi 
participarea regulată la viaţa sfințitoare a Bisericii. 

Despre feluritele practici, Sfântul Serafim de Sa- 
rov (1759-1833) spune: „Fiecare lucrare bună - postul, 
privegherile, rugăciunile, milostenia şi toate faptele 
bune săvârşite din dragoste pentru Hristos - ne 
conferă Harul desăvârşitor al Duhului celui Sfânt al 
lui Dumnezeu. Dar rugăciunea ni-L conferă mai pre- 
sus de toate, căci ea este pururea la îndemână şi ea 
este cu putinţă tuturor: bogaților şi săracilor, nobililor 
şi oamenilor simpli, celor puternici şi celor slabi, celor 
sănătoşi şi celor bolnavi, celor drepți şi celor pă- 
cătoşi... Mai presus de orice, ea, aduce cu sine Duhul 
lui Dumnezeu”. 

Sfântul Nicodim Aghioritul subliniază valoarea 
imensă a rugăciunii minţii pe calea spre sfințenie şi 
unirea cu Dumnezeu. Această rugăciune, cunoscută 
şi sub numele de „Rugăciunea lui lisus”, constă în 
repetarea mentală, cu mintea introdusă în ceea ce 
Sfânta Scriptură şi Părinţii Bisericii numesc „inimă”, 
a următoarelor cuvinte: „Doamne lisuse Hristoase, 
Fiul lui Dumnezeu, miluieşte-mă!”. În a sa Carte de 
povățuire, Sfântul Nicodim spune că această rugă- 
ciune este trudnică şi plină de efort, totuşi este şi 
foarte rodnică, fiind activitatea cea mai înaltă şi de 
frunte a minţii. Pentru că ea uneşte mintea cu Dum- 
nezeu, ea curăță mintea mai mult decât toate alge- 
brele, fizicile, metafizicile şi toate celelalte ştiinţe ale 


% Citat din vol. 5 din Sfinţii ortodocşi moderni, intitulată “Sf. 
Serafim de Sarov”, pp. 98-99. 

învățăturilor mireneşti. Ea îl face pe om duhovnicesc 
şi om care-L contemplă pe Dumnezeu“. 

Sfântul Cosma Etolianul (1714-1779) a vorbit 
limpede şi cu tărie despre importanța participării 
regulate la slujbele Bisericii. Intr-una din predicile 
sale, el spune următoarele: „Nu vă depărtați de 
Hristos şi de Biserică. Mergeţi la biserică spre a 
asculta cu atenţie Utrenia. Tot astfel, participaţi la 
Sfânta Liturghie... Oricine, frații mei, aude clopotele 
bisericii şi întârzie să ajungă la biserică, se va cufunda 
în păcat. Preotul este vestitorul Arcei. Biserica este 
Arca. Acelor frați care se roagă în biserică, li se vor 
ierta păcatele şi nu se vor cufunda în greşelile lor”3!. 

În procesul de luptă pentru dobândirea biruinţei 
asupra patimilor şi viciilor şi dobândirea virtuților, 
virtuțile cresc mereu şi ne fac să fim din ce în ce mai 
mult „după asemănarea lui Dumnezeu”. 

Conform cu învățăturile ortodoxe, toți oamenii 
sunt „după chipul lui Dumnezeu”, fiindcă toți au un 
suflet care posedă facultatea rațiunii, cea a liberei 
alegeri şi a stăpânirii de sine, fiind nemuritor; dar 
după asemănarea lui Dumnezeu sunt doar acelea 
care au dobândit biruința asupra patimilor şi viciilor 
şi au dobândit toate virtuțile. 

Atunci când o persoană a ajuns la starea de 
curăție şi de asemănare cu Dumnezeu „fiind încă în 


30 Symbouleutikon Encheiridion, ed. a 2-a, Atena, 1886, pp. 116- 
117. 

31 Citat din cartea mea, Sfântul Cosma Etolianul, ed. a 2-a, 
1975, pp. 71-72. Vezi şi A. Lautikis, Sf. Cosma Etolianul, ed. a 3-a, 
Atena, 1960, pp. 281-282. 

trup”, aşa cum spune Sfântul loan Scărarul, acesta ÎL 
are pe Dumnezeu sălăşluind într-însul, conducându-l 
în toate vorbele, faptele şi cugetele sale, şi, prin 
iluminare, el înțelege voia lui Dumnezeu ca pe un fel 
de voce lăuntrică şi ajunge deasupra oricărei 
învățături omeneşti. „Nu mai trăieşte el, ci Hristos 
viețuieşte într-însul”, ca acela”? care a luptat lupta cea 
bună, a terminat alergarea şi a păstrat credința”. 

Deşi foarte înalt este acest nivel de sfințenie sau 
de desăvârşire duhovnicească, totuşi el nu reprezintă 
limita ultimă a desăvârşirii duhovniceşti a omului. 
Sfântul loan Scărarul vorbeşte despre „desăvârşirea 
neterminată a desăvârşirii”*. lar Sfântul Simeon 
Noul Teolog spune cu privire la aceasta, următoarele: 
„Printr-o revelaţie limpede venită de Sus, sfinții ştiu 
că, de fapt, desăvârşirea lor este fără de sfârşit, 
progresul lor în slavă va fi veşnic, că într-înşii va 
exista o permanentă creştere în strălucirea divină şi 
că sfârşit la înaintea lor nu va fi niciodată”. 

Afirmații asemănătoare apar în Scara, în tratatul 
Cu privire la desăvârşire al Sfântului Grigorie de Nyssa, 
în Filocalia şi în alte scrieri patristice. Astfel de texte 
sunt în concordanță cu afirmaţia făcută de Domnul 
nostru lisus Hristos că celui ce are i se va da şi-i va 
prisosi”%. 


% Se face referire în Gal. 2, 20 şi Il Tim. 4, 7. 

5% Scara, Atena, 1979, Treapta 29, p. 166, par. 15. 

% Ibid., p. 165, par. 3. 

55 Lucrările existente ale Sf. Simeon Noul Teolog, partea a II-a, p. 
41. 

5 Mt. 13, 12; 25, 29; Me. 4, 25; Lc. 8, 18; 19,26. 


Capitolul 3 


Poveţele Sfântul Nectarie către 
nevoitorii duhovniceşti” 


În anul 1904, pe când era director la Seminarul 
Rizaris pentru pregătirea preoților atenieni, Sfântul 
Nectarie a ctitorit Mănăstirea de maici „Sfânta Irei- 
me” pe insula Eghina (lângă Pireu). Motivul i l-au 
oferit câteva femei cucernice, care veneau să se spove- 
dească la dânsul şi căutau poveţele sale duhovniceşti. 
Acestea şi-au exprimat adesea dorința de a îmbrățişa 
viața monahală, aşa încât el a construit mănăstirea de 
maici „Sfânta Treime” şi le-a trimis pe femei acolo. 

În 1908, el s-a retras din funcţia de director al Se- 
minarului Rizaris şi s-a dus la mănăstirea de maici. 
Acolo a slujit ca preot, călăuză duhovnicească şi du- 
hovnic. În timpul celor 4 ani de interimat — 1904-1908 
- sfântul obişnuia să le trimită, din când în când, scri- 
sori de povăţuire. 

Binecunoscutul monah athonit, Teoclit Dionisiatul, 
ucenic al fericitului stareț Gavriil Dionisiatul a pu- 
blicat, în 1979, 35 de astfel de scrisori în cartea sa Sfân- 
tul Nectarie din Eghina*. De curând, aceste scrisori au 


3* Conferinţă care a fost ținută în mai, 1995, la seminarul teo- 
logic grec ortodox „Holy Cross” din Brookline, Mass., la un 
seminar cu privire la Sfântul Nectarie, condus de arhim. prof. 
Cleopa Strougyllis şi la care au luat parte studenţi din ultima 
clasă a seminarului. 

3 Ho Hagios Nektarios Aeginos. 

fost publicate de el într-o carte separată, intitulată 35 
de epistole pastorale”. Aici aflăm numeroase poveţe 
duhovniceşti valoroase. Deşi acestea se adresează 
monabhiilor, orice nevoitor duhovnicesc le va găsi de 
folos şi pentru sine. 

Cea dintâi povață importantă care apare în aceas- 
tă colecție de epistole ţine de practicarea iubirii creştine. 
Sfântul Nectarie, în privinţa acestui subiect, spune că 
Dumnezeu l-a creat pe om „după chipul Său” spre a 
ne face părtaşi bunătăţii Lui. Subliniind semnificația 
propoziției „după chipul lui Dumnezeu”, Sfântul 
Nectarie spune că aceasta înseamnă faptul că dra- 
gostea față de Dumnezeu şi de aproapele este înnăs- 
cută în inima noastră. Ea este cea dintâi lege a eticii 
creştine. 

Dragostea noastră față de Dumnezeu, spune el, 
urmând învățăturii lui Hristos, trebuie să fie din tot 
sufletul, din toată inima, cu toată tăria noastră şi cu 
toată mintea noastră; iar dragostea față de aproapele 
nostru trebuie să fie asemenea cu cea față de noi 
înşine. 

Din această lege înnăscută a iubirii izvorăsc, după 
povaţa sfântului nostru, legile iubirii de frumos, de 
bine, de adevăr şi dreptate. Ca atare, continuă el, pen- 
tru ca o persoană să înainteze duhovniceşte şi să se 
facă părtaşă la bunătatea şi fericirea dumnezeiască, 
trebuie să respecte aceste legi ale iubirii. 

Respectarea acestor legi, remarcă Sfântul Necta- 
rie, se leagă direct de conştiinţă. Această importantă 


% 35 Poimantikes Epistoles. 

facultate, ne îndeamnă să respectăm cu strictețe po- 
runcile lui Dumnezeu. Dacă procedăm aşa sau nu o 
aflăm prin cercetarea de sine”. 

Din această pricină, el povățuieşte practica cerce- 
tării de sine făcută zilnic. Sfântul Nectarie spune: 
„Cercetează-ți inima şi descoperă-i starea ei morală. 
Te osândeşte ea pentru încălcarea legilor morale? 
Protestează ea fiindcă tu o înnăbuşi? Te ceartă ea pen- 
tru că ţi-ai neglijat îndatoririle? Observi tu în inima ta 
vicii, greşeli, patimi sau cugete rele?”. 

În ceea ce priveşte îndatoririle, Sfântul Nectarie 
deosebeşte trei feluri de îndatoriri: 1) către Dumne- 
zeu, 2) către aproapele şi 3) către noi înşine. Îndato- 
ririle noastre către Dumnezeu sunt de a-l respecta 
poruncile, de a-l mulțumi şi de a-L slăvi. Îndatoririle 
noastre către aproapele sunt acelea de a-L iubi ca pe 
noi înşine, de a-l ierta când ne nedreptăţeşte şi de a ne 
ruga pentru el. Îndatoririle față de noi sunt acelea de 
a ne îngriji de sănătatea sufletului şi a trupului. 

În ceea ce priveşte viciile, el pune mai ales accen- 
tul pe nevoia de a lupta să dezrădăcinăm mândria din 
sufletul nostru. „Să lucrăm prin a ne cerceta inima 
dacă nu cumva zace într-însa mândria, precum un 
şarpe otrăvitor”. Mândria, spune el, este un viciu care 
dă naştere la alte vicii. Ea otrăveşte şi amorțeşte orice 
virtute. Din această pricină trebuie văzut ca nu cum- 
va acest şarpe otrăvitor să nu se afle în inima noastră. 


“7 Despre o analiză pe larg asupra conştiinţei, vezi cap. III al 
cărții mele, Gândirea şi arta bizantină, Belmont, MA, 1968, şi cele- 
lalte ediții, pp. 40-47. 

Această cercetare de sine, continuă el, trebuie făcută 
neîncetat, zi şi noapte. Căci, precum un şarpe, mândria 
stă la pândă pretutindenea şi otrăveşte totul. Trebuie 
să o căutăm pe ea şi viciile ce răsar din ea. Trebuie să i 
ne împotrivim şi s-o alungăm. Dacă reuşim să ne 
eliberăm de mândrie şi să dobândim virtutea opusă 
ei, smerenia, şi s-o întronăm pe aceasta în inima noas- 
tră, „totul este al nostru”. Motivul este acela că sme- 
renia aduce cu sine toate celelalte virtuți. Smerenia a 
fost caracterizată drept „înălțătoare”, deoarece îm- 
preună toate virtuțile, înalță sufletul „de la pământ la 
cer”. Sfântul Nectarie îşi încheie povaţa cu privire la 
viciul mândriei şi virtutea smereniei spunând: lubiți 
smerenia, luptaţi să o dobândiţi şi puneţi-o pe tronul 
inimii voastre. 

Într-unele dintre scrisorile sale, sfântul analizează 
egoismul. EI îl socoteşte drept o grozavă boală a sufle- 
tului şi pune accentul pe trebuința de a lupta împo- 
triva lui şi de a-l dezrădăcina. Egoismul este, limpe- 
de, o fațetă a mândriei. El se manifestă prin neascul- 
tare, auto-mulțumire, cârtire, slavă deşartă, ambiție şi cele 
asemenea. 

Dezrădăcinarea egoismului, spune el, este „cea 
dintâi treaptă a virtuții. Fără această biruinţă nu este 
cu putință vreun progres în bunătate”. E necesară o 
luptă grozavă pentru aceasta, deoarece egoismul este 
precum hidra cu multe capete din mitologia greacă 
antică. Căci dacă tai un cap al acestui monstru, creşte 
un alt cap, sub o altă formă. Şi explică: deşi reuşim să 
ne retragem din lume şi să lipsim trupul de orice 
plăcere şi să-l silim să nu-şi facă voia, deodată vedem 

egoismul apărând ca o boală a sufletului, cel mai 
adesea sub forma neascultării, auto-mulțumirii, cârtirii 
etc. În toate acestea stă ascunsă urâțenia egoismului. 
Cercetaţi fiecare dintre acestea şi îi veți vedea urâ- 
țenia. Mai rar, egoismul se manifestă ca o cerință, nece- 
sitate, drept, dorință, deşertăciune, ambiții. 

Toate acestea sunt forme de egoism. Să se cerce- 
teze fiecare pe sine, remarcă Sfântul Nectarie, şi să 
vadă dacă are multe dintre acestea. Dacă află că are, 
trebuie să se îngrijească să le dezrădăcineze, ca nu 
cumva să crească în patimi mai mari, făcând ca nevo- 
ința sa duhovnicească să fie neroditoare. 

Vorbind despre „patimi”, el deosebeşte două fe- 
luri ale acestora: „ale sufletului” şi „ale trupului”. În 
scrierile Sfinţilor Bisericii, următoarele sunt adesea 
citate drept „patimi ale sufletului”: mândria, slava 
deşartă, deznădejdea, întristarea, mânia şi lăcomia. 
„Patimi ale trupului” sunt lăcomia pântecelui şi 
desfrânarea. Aceleaşi nume sunt date viciilor care 
răsar din ele. „Patimile” sunt simțăminte, emoții sau 
impulsuri care se îndepărtează de la scopul pentru 
care Dumnezeu le-a dăruit omului. Atunci când 
simțămintele sunt în concordanţă cu scopul dumne- 
zeiesc, se spune despre ele că sunt „după fire”. Când 
ele se îndepărtează de la scopul divin, când sunt 
deformate, ele sunt „împotriva firii”. Aceasta este 
opinia ortodoxă tradițională, pe care o urmează Sfân- 
tul Nectarie. El spune că Dumnezeu a creat toate lu- 
crurile „bune foarte” (Fac. 1, 31). El ne-a dăruit sim- 
țămintele cu un scop sau ţel definit. Când ele lucrează 
în acord cu Dumnezeiasca Lege, conform cu rațiunea 

existenţei lor, acestea constituie forța morală şi nu tulbu- 
ră pacea sufletului. Ele contribuie la lucrarea virtuților. 

Totuşi, atunci când simțămintele nu lucrează după 
scopul pentru care ele ne-au fost dăruite de Dumne- 
zeu, ci împotriva Lui, împotriva firii, pentru satis- 
facțiile noastre iraționale, ele iau un caracter păcătos 
şi tulbură pacea sufletului. Astfel de simțăminte sunt 
corect denumite „patimi”. 

Sfântul Nectarie dă poveţe pentru a ne ocupa 
eficient de patimi. Mai presus de orice, trebuie să 
avem o atentă trezvie lăuntrică. Trebuie să observăm şi 
să vedem dacă vreo patimă este prezentă în inima 
noastră, în sufletul nostru. Dacă există, trebuie să lup- 
tăm, şi să ne războim cu ele, împotriva păcatului. 

Sfântul nu dă pilde. Eu voi oferi câteva care să ne 
ajute să căpătăm o idee mai clară a deosebirii dintre 
simțămintele care sunt „după fire” şi „cele împotriva 
firii” şi care se numesc „patimi”. Mânia este după fire, şi 
deci, bună atunci când o îndreptăm împotriva vreunui 
obicei rău de-al nostru, pentru a scăpa de el. Mânia 
este împotriva firii atunci când o îndreptăm împotriva 
semenilor noştri. Acelaşi lucru este valabil în cazul urii. 
De asemenea, întristarea poate fi, ori după Dumnezeu, 
ori după lume. „Întristarea după Dumnezeu lucrează 
pocăința”, în vreme ce „întristarea după lume lucrează 
moartea”, după cum spune Sfântul Apostol Pavel (II 
Cor. 7, 9-11). Sfântul Nectarie spune că întristarea, când 
este excesivă, este nerațională şi vine de la diavol. 

În ceea ce priveşte rezultatul luptei noastre cu pa- 
timile, el spune: „Dacă în luptă ieşi biruitor, răscoala 
patimilor devine un motiv de nouă bucurie şi pace. 

Pe de altă parte, dacă eşti înfrânt - fie ca aceasta să nu 
se întâmple - apare întristarea şi agitația. Totuşi, dacă 
te întorci la luptă şi persişti într-însa, pacea dinlăun- 
trul tău va reveni”. Mai departe, el povăţuieşte: „Nu 
deznădăjduiți. Treptat, cu ajutorul lui Dumnezeu, pa- 
timile vor fi dezrădăcinate”. 

Luptătorul cu patimile reuşeşte atunci când, pe 
lângă trezvia lăuntrică şi luptă, recurge la rugăciune. El 
îi aminteşte cititorului despre cuvântul Mântuitoru- 
lui: „Privegheaţi şi vă rugați, ca să nu intrați în ispită” 
(Mt. 26, 41). 

Fericitul Nectarie dă poveţe legate şi de „cugete”. 
Atât patimile, cât şi viciile îşi au drept punct de por- 
nire „cugetele”. Mai întâi ne vine în minte vreun 
cuget simplu, de natură rea. Atunci când un astfel de 
cuget este primit în minte el devine „pătimaş”, fiind 
încălzit de un simțământ de consimțire. Această ana- 
liză apare în Scara şi în Filocalia, lucrări care fuseseră 
cercetate de sfântul nostru. 

Atunci când unei astfel de patimi i se îngăduie să 
se manifeste în mod repetat deschis, în fapte, ea 
devine obicei, o trăsătură fixată de caracter, şi se 
numeşte viciu. Viciile sunt foarte greu de dezrădă- 
cinat. 

„Cugetele” au diferite origini: Dumnezeu, simțu- 
rile, mai ales văzul şi auzul, sugestiile diavoleşti, etc. 
În ceea ce le priveşte pe acestea din urmă, Sfântul 
Nectarie povățuieşte: „Nu le lăsaţi să lâncezească în 
mintea voastră, nu consimțiți cu ele, ci alungaţi-le de 
îndată şi rugați-vă neîncetat”. 

Această povaţă este urmată de un îndemn la Spo- 
vedanie. În scrisorile sale către maicile de la Eghina, 
îndemnul său este scurt, dar hotărât. Într-o carte pu- 
blicată de el cu mult înainte să fi scris scrisorile şi care 
era la îndemâna maicilor, el a închinat 2 capitole unei 
analize a Spovedaniei. Titlul cărții este: Cu privire la 
grija față de suflet. Într-însa, el spune, în debutul ei: 
„Spovedania este necesară deoarece: a) este o Porun- 
că a lui Dumnezeu şi b) ea aduce pacea între Dum- 
nezeu şi om şi c) ea îl foloseşte pe om din punct de 
vedere moral şi duhovnicesc”. 

În ceea ce priveşte cel de-al treilea punct, el re- 
marcă: „Cel ce se spovedeşte înaintează duhovni- 
ceşte, mai întâi, deoarece, prin învățăturile duhov- 
nicului, cunoaşterea sa este în mod treptat transmisă 
celui ce se spovedeşte, şi, în al doilea rând, deoarece 
mintea acestuia din urmă, fiind curăţită de întune- 
ricul păcatului şi de înşelăciune, este luminată, pri- 
meşte minunile lui Dumnezeu şi înaintează” $. 

Văzută în această lumină, remarcă Sfântul Nec- 
tarie, Spovedania „este doctoria mântuitoare a socie- 
tății, deoarece ea poate izbăvi numeroase suflete de la 
pierzanie, eliberându-le de înşelare, de imaginile 
nepotrivite şi de cugetele rele... Deci duhovnicul este 
medicul moral al societății. Numai el are puterea de a 
preveni toate relele care astăzi bântuie omenirea”. 


“1 Peri Epinuleias tes Psyches, Atena, 1894. 
* Ibidem, p. 90. 

% Ibidem, p. 90. 

“ Ibidem, pp. 90-91. 


Sfintenia — rostul suprem al omului 59 


Aş putea adăuga aici, incidental, faptul că efi- 
ciența Spovedaniei în vindecarea şi păstrarea sănătă- 
ţii minţii a fost, de asemenea, subliniată de fericitul 
stareț Gavriil Dionisiatul (1886-1983). Astfel, el spu- 
ne: „Noi ne îngrijim atent de trup şi neglijăm sufletul 
până la nesimţire. Dacă ne îmbolnăvim uşor sau dacă 
ne intră în cap ideea că ceva nu este în regulă cu 
trupul nostru, fugim la medici, la radiografii şi băi cu 
ape calde. Nu cruțăm nici eforturi, nici timp, nici bani 
până ce nu aflăm că suntem bine. Şi toate acestea 
pentru trupul nostru muritor. Dar pentru sufletul cel 
nemuritor, nu ne îngrijim deloc, nu căpătăm vreun 
diagnostic, nu facem vreo vizită la spitalul cel duhov- 
nicesc... Spovedania conferă curăţie sufletului, care 
este zilnic poluat de păcat, fie prin faptă, cuvânt sau 
cuget. Ea este curățirea sufletului care pregăteşte 
omul spre a primi marea Taină a Dumnezeieştii Im- 
părtăşanii. Aceasta este hrană pentru suflet, Pâinea 
Vieţii”. 

Din ceea ce am spus despre vicii, patimi şi cugete, 
este limpede faptul că după Sfântul Nectarie, cei ce 
vor să înainteze în viața duhovnicească „trebuie“, 
după cuvântul său „să lupte cu ei înşişi”. Trebuie să 
lupte cu viciile şi patimile lor, mai ales cu mândria, şi 
cu cugetele lor rele şi nefolositoare. Această luptă este 
parte a ceea ce în sensurile sale ortodoxe se numeşte 
asceză, care constă din anumite practici mentale şi 
trupeşti. 


%5 Citat din cartea mea, Fericitul stareț Gavriil Dionisiatul, vol. 
13 din seria “Sfinţi ortodocşi moderni”, Belmont, Mass., 1999, p. 
151. 

Practicile trupeşti sunt instrumente valoroase 
pentru a dobândi virtuțile sufletului. Sfântul Nectarie 
se referă la post, privegheri, metanii, lectura lucrărilor 
religioase şi psalmodiere. El subliniază faptul că „prac- 
ticile trupeşti” sunt mijloace de atingere a scopului 
nevoitorului duhovnicesc, şi nu țelul însuşi. Telul îl 
reprezintă desăvârşirea, sfințenia, unirea cu Dum- 
nezeu, mântuirea. 

El povăţuieşte să se evite excesele în cazul practicilor 
trupeşti de post, privegheri, metanii. Nevoile trupului 
pentru a-l menţine într-o stare de sănătate bună 
trebuie luate în consideraţie. Trebuie să fim atenți spre 
a nu vătăma trupul. El îi previne pe începători să nu-şi 
asume o prea mare asceză trupească, una egală cu cea 
descrisă în viețile celor ce au ajuns la desăvârşire sau la 
o mare treaptă de înălțare duhovnicească. Marea 
asceză trupească, spune el, presupune mari virtuți 
morale, care susțin trupul nevătămat. Incepătorii 
trebuie mai întâi să-şi întărească sufletul prin culti- 
varea virtuților sufleteşti şi mai apoi să purceadă la o 
mai intensă asceză a trupului. Altminteri există 
pericolul de a submina sănătatea trupului, ori de a 
cădea duhovniceşte prin mândrie, din pricina unei 
extreme asceze trupeşti. 

Drept pildă a modului în care excesele trebuie 
evitate, sfântul îi oferă stareței următoarea povaţă cu 
privire la hrană: „Dacă vreunei maici îi este foame 
seara, să ia puțină pâine cu apă, fiindcă aceasta încă 
mai creşte trupeşte şi nu trebuie lipsită de hrana 
necesară, ca nu cumva trupul să-i fie vătămat'%. 


% Scara, Treapta 4, par. 119, ed. în lb. engleză, Treapta 3, par. 
118. 

În ceea ce priveşte Privegherile, el o sfătuieşte pe 
maica stareță: „Slujbele bisericeşti sunt bune, şi mă 
rog lui Dumnezeu să vă întărească. Dar poate că 
maicile sunt extenuate din pricina lor. Dacă observați 
că unele dintre ele sunt slăbite din pricina acestora, 
scurtați cumva slujbele. 

El conferă o mare importanță psalmodierii sau 
cântării, care este rugăciune ce implică trupul. Prin 
conținutul său sublim, frumusețea cântărilor şi im- 
nelor, psalmodierea înalță intelectul şi emoțiile noas- 
tre, dăruindu-ne bucurie duhovnicească. Astfel ea 
înviorează sufletul şi trupul. Într-unele scrisori ale 
sale, el pomeneşte faptul că a compus unele imne 
Preasfintei Născătoare de Dumnezeu şi le-a trimis 
maicilor, crezând că acestea le vor umple inimile de 
bucurie. Acestei bucurii el îi atribuie o mare impor- 
tanţă ca şi Sfinţii Vasile, loan Hrisostom, loan Scăra- 
rul şi alți Părinţi ai Bisericii. 


Sfântul Vasile scria: „Starea sufletului în care exis- 
tă bucurie şi nici o întristare este dar oferit de mân- 
gâierea adusă de imne””. Sfântul loan Hrisostom 
spune: „Nimic nu înalță sufletul atât de mult, dându- 
i aripi şi eliberându-l de grijile lumeşti, precum 
dumnezeieştile cântări... Acestea conferă sufletului plă- 
cere şi folos”. Tot astfel, Sfântul loan Scărarul re- 
marcă: „Atunci când psalmodiem, deznădejdea nu 


+ Scrisorile, Loeb Classical Library, vol. I, scris. 2, p. 13. 
“3 Migne, PG, vol. 55, pp. 156-157. 

mai apare”. lar Sfântul Nil Ascetul spune: „Psalmo- 
dierea linişteşte patimile şi tămăduieşte starea 
nearmonioasă a trupului”. 

Este important ca noi să avem bucurie duhovnicească 
în inima noastră şi s-o transmitem şi altora. Sfântul 
Nectarie subliniază acest lucru. Astfel, într-una dintre 
scrisorile sale către monahia Xenia el scria: „Înţelegeţi 
că veselia voastră bucură chipurile surorilor şi face 
din mănăstire un colț de rai. Pe de altă parte, depresia 
şi mohorârea voastră se transmite şi celorlalte su-rori, 
iar bucuria este alungată din acel colț de rai. Învățaţi 
deci că bucuria şi veselia surorilor depind de tine, şi 
este îndatorirea dumitale să păstrezi acestea în 
inimile lor. Fă aceasta chiar dacă, uneori, trebuie să te 
forțezi. Te povăţuiesc să nu te predai unor închipuiri 
pline de întristare, fiindcă acest lucru le întristează 
grozav pe surori. Răsplata dumitale va fi mare dacă 
vei ajunge pentru ele o pricină de bucurie. Îți dau 
această povaţă fiindcă eu însumi o am drept prin- 
cipiu al vieții mele. Şi vreau ca ucenicii mei s-o aibă şi 
ei drept principiu al lor. Atunci când bucuri inima 
aproapelui tău, cu atât mai mult a surorii tale, care a 
renunţat la toate, poți fi sigură că Îi vei bineplăcea lui 
Dumnezeu mult mai mult decât atunci când te ocupi 


SI 


cu forme extreme de asceză”. 


* Scara, Atena, 1979, Treapta 13, p. 81, par. 8. Ediţiile în lb. 
engleză au tradus greşit această afirmație din Scara, prin a insera 
cuvântul „nu” înaintea psalmodierii: „Atunci când nu există 
psalmodiere, atunci deznădejdea nu-şi face apariția”. Astfel, 
sensul acestui text reprezintă exact opusul celui elen. 

% Filocalia, Atena, vol. I, 1957, p. 182. 

Acum, pentru ca o persoană să aibă bucurie întru 
sine aşa încât să o poată transmite şi altora trebuie să 
fie sănătos sufleteşte şi trupeşte. Pentru aceasta şi alte 
rațiuni, pe lângă sfaturile legate de griji pentru suflet, 
Sfântul Nectarie a dat poveţe şi pentru păstrarea să- 
nătății trupeşti sau însănătoşirea trupului. În majori- 
tatea scrisorilor sale către maica stareță şi alte maici, 
el dă dovadă de mare grijă pentru sănătatea lor şi le 
dă poveţe cu privire la aceasta. 

Astfel, într-una dintre scrisorile sale, el spune: 
„Sănătatea e cel dintâi lucru pe care trebuie să-l aveți. 
Aveţi nevoie de ea pentru lucrarea duhovnicească. 
Sănătatea este carul acționat de propriile forțe care-l 
conduce pe atletul duhovnicesc spre țelul luptei sale. 
Dacă eşti sănătos, vei face progres. Dacă nu eşti sănă- 
tos, eforturile tale sunt zadarnice”. 

Pentru păstrarea sănătăţii, sfântul nostru pune ac- 
centul pe cumpătare. „Fugiţi de extreme”, spune el. 
„Extremele” sunt fie excesul, fie lipsa. Drept pilde sunt 
hrana prea multă sau prea puțină, dormitul prea mult 
sau insuficient, sau lucrul prea mult ori deloc. 
Trebuie observat faptul că Sfântul Nectarie a scris o 
carte intitulată: Cu privire la adevărata şi falsa educație, 
în care există un capitol despre gimnastică. El propo- 
văduieşte nevoia de exercițiu fizic făcut cu moderație. 
„Astfel de exerciţii - spune el - măresc forțele tru- 
peşti de dragul de a împlini cerințele duhului şi de 
împlinire a îndatoririlor personale”*!. 


5 Peri tou Apothematon tes Alethoris kai Pseudoris Morphoseos, 
Atena, 1894, pp. 18-19. 

În scrisorile sale el atrage atenția asupra nevoii 
unei bune diete. Sfântul subliniază mai ales valoarea 
pâinii de grâu integrale, a mazărei, cepei şi ustu- 
roiului - elemente a căror valoare pentru sănătatea 
trupului este larg recunoscută astăzi. Pentru cei ce 
sunt slabi, el recomandă ouă şi lapte. Sfântul îi 
povățuieşte pe cei bolnavi să urmeze povețele medicilor, să 
se închine la sfintele moaşte şi să se roage, cerând ajutorul 
lui Dumnezeu. 

Urmând cu grijă poveţele înțelepte ale Sfântul 
Nectarie, notate aici, nevoitorul duhovnicesc poate să 
înainteze în chip deosebit spre desăvârşire. 


Capitolul 4 


Biserica de acasă a nevoitorilor 
duhovniceşti"? 


Expresia „biserica de acasă” este luată din Epis- 
tola Sfântului Apostol Pavel către Coloseni, acolo 
unde, în cap. IV, el spune: „Îmbrățişați pe frații din 
Laodiceea şi pe Nimfas şi Biserica din casa lui”. 
Cuvântul „biserică” din acest verset se referă la 
credincioşii care vin în casa lui Nimfas sub forma unei 
adunări duhovniceşti creştine. În toată această analiză 
voi folosi atât acest înțeles pentru cuvântul „biserică”, 
precum şi cel care semnifică o casă transformată în 
templu creştin, pe cât îmi este cu putință. 

Există familii care şi-au înălțat un paraclis în casa 
lor - un tip de bisericuţă cu iconostas, Sfânta Masă şi 
tot ceea ce este necesar pentru săvârşirea Sfintei 
Liturghii. În general, acestea sunt familii deosebit de 
cucernice, care sunt înstărite şi cu case mari. Aceasta 
nu este situația pe care o am în minte atunci când fo- 
losesc propoziţia „biserica din casă”. Eu mă refer pur 
şi simplu la anumite lucruri pe care ar trebui să le 
avem în casele noastre, care se găsesc şi sunt folosite 
în Biserica Ortodoxă şi care ne ajută să ajungem la o 
cunoaştere mai profundă a credinţei noastre ortodoxe 


O pildă oferită unui auditoriu elene în biserica „Sf. Gheor- 
ghe” din Lynn, Mass., la invitaţia preotului din respectiva paro- 
hie, pr. Gh. Tsonealas, în Duminica a V-a din Sfântul şi Marele 
Post, 13 martie, 1997. 

şi în eforturile noastre de a înainta în viața după 
Hristos. Le voi explica pe fiecare dintre acestea, unul 
câte unul. 


Crucea 

Voi începe cu o scurtă analiză legată de folosirea 
Crucii. În timpul recentului meu pelerinaj în Sfântul 
Munte, preacuviosul stareț al Sfintei Mănăstiri 
Grigoriu, arhim. George Kapsanis, mi-a dăruit câteva 
cărți extrem de ziditoare duhovniceşte, cărți scrise de 
el. Într-una dintre ele, el vorbeşte pe larg despre 
Cruce. Tipărită de Sfântul Munte în 1993, titlul ei este: 
Crucea lui Hristos şi sensul ei în viețile noastre. Un mic 
paragraf din această lucrare cuprinde învățături 
folositoare cu privire la subiectul nostru şi reprezintă 
un foarte bun început pentru acest text. 


Părintele Gheorghe scrie: „Sfânta Cruce este cel 
mai sfânt semn şi simbol al credinței nostre. Toate 
Sfintele Taine se termină cu invocarea Sfântului Duh 
şi cu pecetea Crucii. Botezul, Mirungerea, Sfânta 
Împărtăşanie. Toate binecuvântările preoțeşti se fac 
cu semnul Crucii. Sfintele noastre biserici, sfintele 
vase şi veşmintele sunt sfințite cu Sfânta Cruce. 
Crucea este tovarăşul cel mai credincios al fiecărui 
creştin ortodox, din clipa naşterii şi până la moarte. 
Chiar şi mormântul creştinului este binecuvântat cu 
Sfânta Cruce. Noi facem semnul Crucii adesea, pur- 
tăm crucea la piept, şi o avem în casele, maşinile şi 


SI 


locurile noastre de muncă”. 


La aceste observaţii însemnate, arhim. Gheorghe 
adaugă câteva superbe versete din imnul Exaposter- 

tarion cântat la praznicul Înălţării Sfintei şi de viață 
Dătătoarei Cruci: „Crucea, paznic al întregului pă- 
mânt, / Crucea frumuseţea Bisericii, Crucea, tăria re- 
gilor, / Crucea, tăria credincioşilor, / Crucea, slava 
îngerilor şi groapa diavolilor”. 

În mintea creştinilor ortodocşi, Crucea, care sim- 
bolizează Răstignirea Domnului nostru lisus Hristos, 
este, de asemenea, strâns legată de Învierea Sa şi ne 
aminteşte de acest praznic luminos. Din această pri- 
cină, noi cântăm următorul imn la praznicul Crucii: 
„Crucii Tale ne închinăm, Hristoase, şi Sfântă Învie- 
rea Ta o prăznuim”. 

Este bine să observăm că în naosul bisericii unei 
mănăstiri athonite, icoana Învierii se află lângă cea a 
Răstignirii, deasupra Uşilor Împărăteşti - intrarea 
principală în Sfântul Altar prin iconostas. 

În acord cu tot ceea ce am spus până acum cu 
privire la Cruce, este o practică de cel mai mare folos 
pentru creştinii ortodocşi din toate timpurile să poar- 
te o cruciuliță la piept. Atât atunci când ne aflăm 
acasă, cât şi afară, trebuie să purtăm mereu o cruce, ca 
pe ceva sfânt, apărătoare a noastră şi ca pe o perma- 
nentă amintire a Domnului nostru lisus Hristos. 

Ar fi ideal dacă cruciulițele noastre ar avea 
încrustate pe ele Răstignirea, pe o parte, şi pe Prea- 
sfânta Născătoare de Dumnezeu ținându-L pe Prun- 
cul Hristos, pe cealaltă parte. Până acum câţiva ani, 
astfel de cruci frumos sculptate în lemn, erau făcute 
manual în Sfântul Munte de către pustnici. Astăzi, 
doar câţiva monahi mai practică acest meşteşug, 
întrucât există metode mai rapide şi mai ieftine, 

industriale (dar de o calitate îndoielnică). Dacă ne-am 
duce ca pelerini în Sfântul Munte sau dacă cineva 
merge acolo, ar fi bine pentru noi să folosim această 
ocazie de a căpăta o cruce de tipul celei lucrate 
manual, vechi. Cel mai bine pentru noi este să evităm 
crucifixurile de tip occidental, în care Hristos şi Maica 
Domnului sunt înfățişați în relief, precum micile 
statui. Într-o adevărată cruce ortodoxă, cioplirea este 
în relief moderat, având chipul unei icoane în două 
dimensiuni. 

Pe lângă cruciulița pe care o purtăm, ar fi bine să 
avem şi o cruce mai mare, cu Hristos înfățişat în chip 
ortodox tradițional. Pe o astfel de cruce, cuvintele 
„Împăratul slavei” sunt scrise în vârf, şi nu „INRI”, 
care înseamnă „lisus Hristos, Regele iudeilor”. Cel 
mai bun loc pentru o astfel de cruce îl reprezintă ico- 
nostasul casei noastre. 


Strâns legat de Cruce este semnul Crucii, pe care-l 
facem cu mâna dreaptă. Facem semnul Crucii la 
rugăciunile de dimineaţă şi de seară, înainte de a lua 
masa şi după masă. De asemenea, ne închinăm întot- 
deauna înainte de a săruta în chip cuvios Crucea sau 
o sfântă icoană. Trebuie să ne închinăm cu cuvioşie, 
cu smerenie şi însemnându-ne cu adevăratul semn al 
Sfintei Cruci. Nu trebuie să ne închinăm în grabă sau 
mecanic, de parcă am cânta la chitară sau la man- 
dolină. 

Sfântul Cosma Etolianul ne spune cum trebuie să 
ne închinăm şi dă o frumoasă explicație a semni- 
ficaţiei acestui act într-una dintre învăţăturile sale, 
precum şi în predicile lui. Acest mare misionar ne 

spune: „Fraţii mei, ascultați cum trebuie făcut semnul 
Sfintei Cruci şi ce înseamnă el. Mai întâi, aşa precum 
Sfânta Treime este slăvită în cer de către îngeri, tot 
astfel şi noi trebuie să împreunăm cele trei degete 
spre închinare. Şi neputând să urcăm la cer spre a ne 
închina acolo, duceți mâna la frunte, care reprezintă 
cerul, şi spuneți în inimile voastre, «Aşa precum 
îngerii slăvesc Preafânta Treime în cer, tot astfel şi eu, 
ca rob, slăvesc şi venerez Sfânta Treime». Şi întrucât 
cele trei degete separate se unesc într-unul, tot astfel 
şi Sfânta Treime reprezintă Trei Persoane, dar Un 
Singur Dumnezeu. Coborând mâna la abdomen 
spuneți: «Mă închin ie şi Te binecuvintez, Domnului 
Meu, căci Tu ai binevoit să Te întrupezi în pântecele 
Preasfintei Născătoare de Dumnezeu pentru păcatele 
noastre». Şi ridicând mâna la umărul drept, spuneți: 
«Mă rog Tie, Dumnezeul meu, să mă ierți şi să mă 
aşezi de-a dreapta Ta, dimpreună cu cei drepți!». Şi 
punând mâna la umărul stâng, spuneţi: «Mă rog ie, 
Domnul meu, să nu mă aşezi cu păcătoşii cei aflați 
de-a stânga Ta»”. 


Iconostasul 

Fără excepție, casele noastre trebuie să aibă un 
iconostas într-una din camerele sale. Trebuie să aibă 
câteva icoane, o Cruce, o cădelniță, un sfeşnic, o sti- 
cluță cu aghiasmă şi o candelă. 

Iconostasul s-ar putea afla în sufragerie, camera 
de zi sau în oricare altă cameră. Fericitul meu dascăl 
şi prieten, Fotie Kontoglou, îşi avea iconostasul în 
sufragerie. Întrucât avea o casă mică, folosea această 

cameră drept birou, dar şi atelier de pictat icoane. 
Într-un colţ al sufrageriei, exact în partea opusă uşii, 
se afla o bibliotecă plină de cărți, al cărei vârf, de-a 
lungul zidului, reprezenta iconostasul. Acolo, sus, se 
afla o candelă „neadormită”, câteva icoane vechi, o 
Evanghelie mare, o cruce veche, gravată, o cutiuță cu 
sfinte moaşte şi una de argint sub forma mâinii 
omeneşti în care se aflau moaştele Sfintei Paraschevi. 
Printre icoane se afla una a Maicii Domnului ținându- 
L pe Pruncul Hristos şi o icoană făcătoare de minuni 
a Sfintei Paraschevi. Câteva alte icoane erau atârnate 
pe peretele de deasupra. 

Lucru bun este să avem icoane şi în alte camere 
ale casei. Umila casă a cucernicului Fotie Kontoglou 
oferea o pildă minunată: avea icoane în sufragerie, 
dar şi în dormitor. Sfintele icoane trebuie să înlo- 
cuiască picturile şi fotografiile care au o expresie 
trupească şi lumească. 

Icoanele religioase sunt de două feluri: în stil 
tradițional sau bizantin şi în stil inovativ sau „mo- 
dern”. Stilul „modern“ a fost influențat de către 
Biserica Catolică şi are un caracter lumesc, nu unul 
duhovnicesc. În contrast, icoanele tradiționale au o 
natură duhovnicească; ele zugrăvesc frumusețea du- 
hovnicească, frumuseţea sufletului şi virtuțile. Icoa- 
nele în stil „modern” caută să exprime frumusețea 
stricăcioasă, trupească, exterioară. Icoanele bizantine 
tradiționale te înalță duhovniceşte; ele înalță sufletul 
deasupra lumii simţurilor, către cele sfinte, dumne- 
zeieşti. 

Icoanelor „moderne” de sorginte occidentală le 
lipseşte această trăsătură duhovnicească. Tema lor 
este religioasă, dar expresia lor este lumească. Nea- 
părat, trebuie să avem iconiţe în mâinile noastre, care 
au devenit prelungiri ale caselor noastre. Cu adevărat 
avem nevoie de ajutorul şi apărarea lui Hristos şi a 
Maicii Domnului. 


Candela 


Candela folosită la iconostasul nostru trebuie să 
fie una tradițională, care foloseşte ulei, şi nu bec elec- 
tric. Trebuie să fie aprinsă zi şi noapte. O astfel de 
candelă este o jertfă de cinstire adusă lui Hristos, 
Preasfintei Născătoare de Dumnezeu şi sfinților înfă- 
țişați în icoanele noastre. Aprinderea candelei, um- 
plerea ei cu ulei şi schimbarea fitilului devine un fel 
de rugăciune. Fiind cu grijă față de candela noastră, 
ne aducem aminte de Dumnezeu şi de sfinții Săi, iar 
acest lucru devine parte a rugăciunii neîncetate, po- 
runcite nouă de către Sfântul Apostol Pavel: „Rugaţi- 
vă neîncetat!” (1 Tes. 5, 17). 


Tămâia 

Aşa cum am pomenit mai înainte, ar trebui să 
avem o căţuie, făcută din ceramică sau alamă, printre 
celelalte lucruri aflate la iconostasul nostru. Cu 
această cățuie noi trebuie să ne tămâiem icoanele în 
toate camerele din casă, mai ales la marile praznice, 
sâmbăta seara, duminica. Creştinii ortodocşi care 
sunt deosebit de cucernici îşi tămâiază casele în fie- 
care zi, dimineaţa şi seara, la apusul soarelui. 

Frumoasa mireasmă a tămâii, mai ales cea atho- 
nită, aduce cu sine pocăința şi întăreşte rugăciunile în 
timp ce cădim, fie că le spunem cu glas tare, fie le 
spunem în inima noastră. Rugăciunea noastră, în tot 
acest timp, devine ca tămâia duhovnicească despre 
care scrie Proorocul-Împărat David: „Să se îndrepteze 
rugăciunea mea ca tămâia înaintea Ta” (Ps. 140, 2). 


Biblioteca noastră de cărţi religioase 

Lângă iconostasul nostru, sau în altă parte a casei, 
ar trebui să avem o bibliotecă cu cărți religioase, chiar 
dacă este una mică. In casa fericitului Kontoglou se 
aflau două biblioteci, una în sufragerie, sub iconostas 
şi alta în camera de zi, lângă uşa care unea cele două 
camere. Acolo el avea un analog sau un pupitru din 
lemn, aşa cum au cântăreții în biserică. În partea 
superioară se aflau câteva cărți liturgice ale Bisericii, 
precum Parakletika (Octoihul, pe cele 8 glasuri) şi un 
Minei” în timp ce în partea de jos el ţinea celelalte 
cărți liturgice folosite de cântăreți. Kontoglou folosea 
aceste cărți în fiecare dimineaţă şi seara, atunci când 
nu se putea duce la biserică şi cânta imnele potrivite 
acelei zile, fiindcă Fotie era priceput în arta sfântă a 
cântării bizantine. În serile când îl vizitam pe el şi pe 
cuvioasa lui soție, Maria, dacă vreun episcop, preot 


s5 Parakletika cuprinde ciclul săptămânal de slujbe în fiecare dintre 
cele 8 tomuri ale cântărilor bizantine. Sunt 8 cicluri complete, 
cuprinzând imne pentru fiecare zi, începând cu sâmbătă seara, până în 
sâmbăta următoare, când se schimbă modurile. Mineele sunt 12 cărţi 
corespunzând celor 12 luni ale anului, şi cuprind imne speciale şi 
tropare pentru sărbătoare sau sfântul pomenit în fiecare zi. 

sau ieromonah se întâmplau să se afle acolo în vizită, 
aceste cărți şi analogul era folosit de către el şi Fotie 
pentru a cânta Vecernia. 

Cele mai folositoare cărți pentru biblioteca 
noastră de casă sunt: 

Biblia, adică Vechiul şi Noul Testament, în limba 
greacă originală a Septuagintei şi tradusă în greaca 
modernă. Pentru cei care nu cunosc limba greacă, 
versiunea bătrânului rege lacov este recomandată ca 
fiind cea mai bună. 

Ceaslovul sau Molitfelnicul. Această carte este o 
comoară pentru întregul an. Ea cuprinde rugăciuni ce 
se spun dimineaţa, când ne trezim, şi seara, înainte de 
culcare, precum şi rugăciuni de dinainte sau de după 
mese, slujbele duminicale, adică Utrenia, Sfânta 
Liturghie şi Vecernia. În plus, ea cuprinde Evanghelia 
şi Epistola Duminicilor de peste an şi slujbele sărbă- 
torilor cu dată ce se schimbă, în timpul perioadelor 
Sfântului şi Marelui Post, Săptămâna Patimilor, 
Cincizecimea şi multe altele. 

Marele Ceaslov. În această carte aflăm lista tuturor 
praznicelor anului, precum şi sfinții pomeniţi zilnic. 
Ea cuprinde Apolisul şi Condacul în cinstea sfinților 
Bisericii pentru fiecare zi a anului. În plus, ea cuprin- 
de Canoane de rugăciune către Maica Domnului (de 
pildă, Imnul Acatist), slujba de pregătire pentru Sfân- 
ta Împărtăşanie şi multe altele. Practica deschiderii 
Ceaslovului la rugăciunile dimineții şi psalmodierea 
Apolisului şi Condacului a sărbătorii zilei respective 
sau a sfântului prăznuit este cu adevărat bineplăcută 

lui Dumnezeu. Dacă nu putem cânta, atunci măcar să 
citim aceste imne. 

Vieţile Sfinților. Sfântul Efrem Sirul scrie: „Fericit 
este cel ce cultivă «plantele» cele bune în sufletul său, 
adică virtuțile şi viețile sfinților”. Sfântul loan Scăra- 
rul scrie: „Este bine să ne minunăm de luptele 
sfinților; imitându-i, vom dobândi mântuirea suflete- 
lor noastre”. Lecturarea acestor cărți odihneşte şi 
mângâie atât sufletul, cât şi trupul. Ea înalță cugetele 
şi simțămintele noastre şi ne pregăteşte pentru rugă- 
ciunea rodnică şi plină de căinţă. 

Este bine să adăugăm şi alte cărți pe lângă cele 
mai sus pomenite: lucrări scrise de Sfinții Părinţi ai 
Bisericii şi teologi care învaţă corect, lucrări care ex- 
plică dogmele, canoanele şi Sfintele Taine ale Bise- 
ricii, precum şi istoria ei. Tot astfel, este bine să avem 
cărți în biblioteca noastră, care ne învaţă cum să deo- 
sebim ereziile de suflet pierzătoare, precum şi cele 
care ne arată cum să ne curățim de patimi şi vicii şi să 
dobândim virtuțile. 

Folosul dobândit din biblioteca noastră religioasă 
va fi în proporţie directă cu modul în care o folosim. 
Cu cât apelăm mai mult la ea, cu atât mai mare ne va 
fi folosul duhovnicesc. Totuşi, chiar şi vederea aces- 
tor cărți ne poate fi de un oarecare folos. Sfântul 
Epifanie, episcop al Ciprului (sec. al IV-lea), spune cu 
privire la aceasta: „Simpla privire a acestor cărți nu 
ne lasă să păcătuim şi ne face să credem cu o mai 
mare tărie în credincioşi” (din Pateric, carte ce cuprin- 
de zicerile Părinților pustiei). 

Colecţie de înregistrări de imne ortodoxe şi 
muzică bizantină 

Un alt ajutor pentru a putea să devenim mai buni 
creştini este acela de a avea şi de a asculta casete cu 
cântări ortodoxe tradiționale, numite muzică bizan- 
tină. Ascultând adesea o astfel de muzică, dobândim 
mare folos pentru sufletele noastre, dar şi pentru 
trupurile noastre. Cu privire la folosul duhovnicesc, 
Sfântul Vasile cel Mare scrie: „Mângâierile imnelor 
conferă sufletului o stare de bucurie şi de linişte”. 
Sfântul loan Hrisostom scrie: „Nimic nu înalță sufle- 
tul într-atât şi nu-i dă aripi, eliberându-l de grijile 
lumeşti, precum cântul dumnezeiesc... Acesta con- 
feră atât plăcere, cât şi folos”. Alţi Sfinți Părinți au 
arătat că psalmodierea alungă mânia, deznădejdea şi 
întristarea, având un efect de calmare asupra pati- 
milor, precum şi îmbunătățirea stării de sănătate a 
trupului. 

Pentru un creştin, ascultarea casetelor cu imne 
bisericeşti, cântate în stilul bizantin, de către cântăreți 
cu glas frumos, este un adevărat banchet, care hrăneşte 
sufletul, întărindu-l şi înălțându-l, dăruindu-ne o 
dublă sănătate. Casetele audio de acest tip se pot găsi 
în librăriile religioase din Atena şi Tesalonic, mai ales 
în cele care aparţin frățiilor de teologi „O Soter” şi 
„Zoe”, în vreme ce în America ele pot fi obținute de la 
librăria ortodoxă „Sfântul Cruce” din Brookline, Mass. 

Câţiva dintre cei mai buni cântăreți care au făcut 
înregistrări sunt: Th. Vasilikos, L. Angelopoulos, G. 
Syrkas şi Fotie Kezentis, care acum este profesor de 
muzică bizantină la Seminarul Ortodox elen „Holy 
Cross”. Pe lângă faptul că au voci foarte bune, ei ştiu 

să cânte muzică bizantină. Psalmodiază în chip 
cuvios, cu evlavie şi căinţă, fără ostentație. Felul lor 
de a cânta este o rugăciune cu ajutorul sufletului, dar 
şi al trupului. 

Ascultând astfel de cântări în mod regulat şi into- 
nându-le odată cu cele înregistrate pe casete, oricine 
care are o ureche şi un glas bun poate învăţa treptat să 
cânte corect şi frumos în modul ortodox tradițional. De 
mare preț pentru învățarea muzicii bizantine sunt 
seturile de 8 casete cu toate cele 8 moduri ale cântării 
bizantine. Protopsalţii Fotie Kezentzis şi Th. Vasilikos 
au făcut minunate înregistrări din acest ciclu. Fiecare 
casetă are imne ale Învierii pentru Vecernie şi Utrenie 
din Panokletika. 


O practică frumoasă de folos duhovnicesc este 
aceea de a cânta în zilele praznicale, mai ales la marile 
praznice (Crăciunul, Botezul Domnului, Bunavestire, 
Duminica Floriilor şi Paştele), Apolisurile respective 
la vremea rugăciunii, înainte de cină, sau de masa de 
prânz. Noi ştim majoritatea acestor imne pe de rost, 
dar le putem găsi şi în Ceaslov: „Naşterea Ta, Hris- 
toase Dumnezeule”, cântat la Crăciun; „În Iordan bo- 
tezându-Te, Tu, Daia - a Teofaniei; „Astăzi este 
începutul mântuirii noastre” - la praznicul Buneives- 
tiri şi troparul „Învierea cea de obşte, mai înainte de 
Patima Ta, încredințând-o, pe Lazăr din morţi l-ai 
sculat, Hristoase Dumnezeule”, a Sâmbetei Sfântului 
şi Dreptului Lazăr, precum şi în Duminica Stâl- 
părilor. lar noi toți cunoaştem troparul Învierii: 
„Hristos a înviat din morți, cu moartea pe moarte 
călcând, şi celor din morminte viață dăruindu-le”. 

Colecţie de predici de suflet ziditoare 

Pe lângă colecția noastre de casete cu muzică 
bizantină, ar fi bine ca să avem şi o colecție de casete 
cu predici de suflet ziditoare. Ar trebui să ascultăm 
predici ținute de cei ce au binecuvântare să predice, 
cum ar fi Augustin Kantiotis, episcop de Florina, 
Grecia, şi arhim. Haralampos Vasilopoulos, fondator 
al „Uniunii ortodoxe panelene” şi al ziarului Orthodox 
Typos. Atunci când ascultăm astfel de predici cu grijă 
şi atenție, aflăm multe lucruri despre credința noastră 
ortodoxă şi felul în care trebuie să o trăim, aşa încât să 
devină vie, manifestându-se prin fapte. Ascultându- 
le aflăm şi despre ereziile vătămătoare de suflet, cum 
ar fi protestantismul, Martorii lui lehova şi rațiunile 
pentru care trebuie să le evităm. 

Erezia înseamnă false învățături, ea, pentru suflet, 
reprezintă ceea ce este otravă pentru trup. Desparte 
sufletul de Dumnezeu şi-l duce la pierzanie. Din 
această pricină, trebuie să fim foarte atenţi la casetele 
pe care le cumpărăm sau le primim de la alții. Trebuie 
să respectăm povețele duhovnicului sau ale unui 
reputat teolog. Trebuie să avem şi să ascultăm casete 
înregistrate de către teologi ortodocşi, a căror viață 
duhovnicească străluceşte, care au o viață de virtuți 
morale impecabile şi a căror cunoaştere a credinţei 
ortodoxe este neclintită. 


Videocasete, programe TV şi de radio 

Pe lângă audiocasetele mai sus pomenite, există şi 
videocasete. Doar câteva dintre ele sunt bune pentru 
o casă ortodoxă, şi anume cele care înfăţişează moaşte 

ortodoxe sau locuri sfinte, precum bisericile bizan- 
tine, icoanele lor (pe lemn sau picturile murale), mă- 
năstiri precum cele athonite, de la Meteora, Țara 
Sfântă (Palestina şi Sinai), precum şi conferințe ținute 
de către persoane duhovniceşti, pe care-i vedem vor- 
bind în biserici. E bine să evităm videocasete catolice, 
precum „Pătimirile lui Hristos”, de pildă, în care apar 
actori în rolul Sfintelor Persoane. 

Pentru noi, ortodocşii, doar un cucernic preot cu 
veşminte tradiționale şi cu barbă înfăţişează chipul 
lui Hristos, şi nu actorii. Este inutil să mai spunem că 
într-o casă ortodoxă nu ar trebui să existe videocasete 
în care se înfăţişează scene imorale, dialoguri sau mu- 
zică necuvenite. 

Cele spuse în cazul videocasetelor este valabil şi 
în cazul programelor TV. Spre deosebire de televi- 
ziune, videocasetele au avantajul că le putem alege în 
magazinele unde se vând, spre deosebire de televi- 
ziune, care ne înfăţişează programele lor în clipa în 
care deschidem televizorul - bun sau rău. Imagini şi 
sunete nepotrivite predomină. De obicei, ceea ce 
vedem la televizor are un efect de poluare asupra 
văzului, auzului şi sufletului: crime, jafuri, ucideri, 
fapte obscene şi pline de păcate de tot felul, cuvinte 
urâte şi pătimaşe, rostite la mânie, reclame comerciale 
la nesfârşit, şi altele de acest fel. 

De asemenea, privitul îndelungat şi des la tele- 
vizor ne provoacă daune ochilor şi sănătăţii noastre 
în general. Radiațiile emise de ecran ne sunt vătămă- 
toare. Fericită este casa în care nu există televizor, 
sau, dacă există, este folosit la minimum, probabil 


Sfintenia — rostul suprem al omului 79 


odată pe zi spre a afla veşti despre vreme, despre 
lume sau spre a ne uita la un program educativ. 

Radioul, care în vremea noastră se află în toate ca- 
sele, nu este atât de vătămător precum televizorul, 
deoarece se adresează doar auzului, în vreme ce 
televizorul apelează şi la simțul văzului, „regele celor 
5 simţuri”. Radioul nu emite radiații vătămătoare, 
precum televizorul, mai ales cel color. Totuşi, această 
invenţie a tehnicii moderne trebuie folosită cu grijă şi 
mare discreţie. Sunt mulți dintre cei ce vor să asculte 
radioul zi şi noapte, şi chiar foarte tare, fără a face 
deosebire între programele bune şi cele rele. Acesta 
este unul dintre cele mai rele obiceiuri pe care le 
putem avea şi este catastrofal pentru suflet. 

Sfântul Apostol Pavel scrie: „Rugaţi-vă neînce- 
tat”, ceea ce înseamnă că trebuie să ne rugăm neîn- 
trerupt. Cum este cu putință să te rogi încontinuu şi 
să cugeți la Dumnezeu, la sfinţii Săi, la învăţăturile şi 
pildele lor ziditoare de suflet, ascultând cuvintele 
deşarte şi stricăcioase care se transmit la radio? Ţipe- 
te, zgomote, discuții deşarte şi cântece provocatoare 
sexual, cântate de oameni cu moravuri uşoare. 

E bine să limităm folosirea radioului la sfintele 
predici ale predicatorilor ortodocşi, la muzica bizan- 
tină, programe patriotice, dar şi programe comuni- 
tare şi la ştiri din lumea largă. În acest fel ajungem la 
o linişte relativă în casele noastre, indispensabilă 
pentru concentrare şi rugăciune. În acest fel, casa 
noastră va semăna cu o biserică, lucru care este 
caracterizat de către Sfântul loan Hrisostom drept un 
liman sigur pentru suflet. El scrie: „Biserica este un 

liman duhovnicesc pentru suflet. Dacă cineva ar tre- 
bui să-şi cerceteze conştiinţa în Biserică, ar afla o 
mare pace. Unul ca acesta nu este tulburat de mânie, 
nici de deznădejde, nici pângărit de patima slavei 
deşarte. Aceste fiare sălbatice sunt toate liniştite ca 
printr-un farmec dumnezeiesc”. 


Rugăciunea 

Liniştea şi pacea din casele noastre ne dau putinţa 
să ne rugăm mai mult şi mai rodnic. Am atins 
subiectul rugăciunii în diferite puncte din această 
analiză. În această conjunctură aş dori să vorbesc 
despre un anume fel de rugăciune care se poate face cu 
uşurinţă de către noi, adesea. Este o foarte scurtă 
rugăciune şi nu necesită nici memorizarea lor, nici 
situații speciale pentru a o spune. O putem rosti 
oriunde şi în oricare ceas al zilei. Această rugăciune se 
numeşte „Rugăciunea minții” sau „Rugăciunea lui 
lisus”. Se numeşte „a minții” deoarece o spunem cu 
mintea şi nu cu glas tare. Se numeşte a lui „lisus”, 
întrucât Îl chemăm pe Domnul nostru lisus Hristos, 
spunând în tăcere: „Doamne lisuse Hristoase, Fiul lui 
Dumnezeu, miluieşte-mă!”. Atunci când ne obişnuim 
cu această rugăciune, şi îi simțim dulceaţa şi foloasele, 
vom căpăta dorința puternică de a o spune adesea. 

O excelentă practică este de a lua un şirag de mă- 
tănii (cu 100 de noduri) în fiecare seară, înainte de a 
ne duce la culcare, şezând pe marginea patului, sau 
pe un scaun, spunând această rugăciune timp de 10 

sau mai multe minute. Şiragul de mătănii se ține în 
mâna stângă şi de fiecare dată când spunem „Doam- 
ne lisuse Hristoase, Fiul lui Dumnezeu, miluieşte- 
mă”, mişcăm un nod cu degetul mare. În acest chip, 
păstrăm numărul de rugăciuni spuse. De fiecare dată 
când terminăm un ciclu pe şiragul nostru de mătănii, 
ne închinăm cu mâna dreaptă. 

În Filocalia compilată şi tipărită de către Sfântul 
Macarie al Corintului şi Nicodim Aghioritul, se află 
un minunat capitol, intitulat „Explicaţia lui «Doamne 
miluieşte-mă!»"%5. Autorul acestei scurte lucrări ne 
spune ceea ce Îi cerem noi lui Hristos atunci când Îl 
chemăm să ne miluiască. Printre altele, el spune ur- 
mătoarele: „Mila lui Dumnezeu nu este altceva decât 
harul Atotputernicului Duh, pe care noi trebuie să-L 
cerem de la Dumnezeu şi să strigăm neîncetat 
«Doamne „miluieşte-mă!», care înseamnă «Ai milă de 
mine, Doamne, păcătosul, în situația vrednică de 
plâns în care mă aflu; ia-mă din nou în harul Tău. 
Dăruieşte-mi un duh de tărie, aşa încât să mă întăreşti 
şi să înfrunt ispitele diavolului şi obiceiul cel rău al 
păcatului. Dă-mi duh de îndreptare, spre a mă putea 
îndrepta, ca să ajung; la cunoaşterea de sine şi să mă 
îndreptez. Dă-mi duh de teamă, ca să respect porun- 
cile Tale; dă-mi duh de iubire, ca să Te iubesc şi să nu 
mă despart de Tine. Dă-mi duh de pace, ca să-mi păs- 
trez pacea şi liniştea sufletului. Dă-mi duh de curăție, 
ca să mă păstrez curat de orice pângărire. Dă-mi duh 
de umilinţă, ca să fiu blând cu frații mei creştini şi 

nemânios. Dă-mi duh de smerenie, ca să nu fiu 
mândru»”. 

Numeroşi sfinți ai Bisericii ne-au recomandat 
această rugăciune a minţii. Ei spun că toți putem 
practica rugăciunea minţii, „Doamne lisuse Hristoase, 
miluieşte-mă!”, oriunde şi oricând. Ei ne mai spun că 
această rugăciune ne aduce o mare mângâiere, pace 
în suflet şi ajutor de la Dumnezeu. În mănăstirile şi 
schiturile athonite, monahii practică Rugăciunea min- 
ţii seara şi după miezul nopții, închişi în chiliile lor, 
doar cu lumina de la candelă. Noi, cei ce trăim în 
lume şi nu putem priveghea zilnic, putem începe prin 
a ne ruga 5 minute în fiecare seară, crescând treptat 
timpul la 10 sau mai multe minute. Gradul în care ne 
putem ocupa cu această rugăciune în fiecare noapte 
va depinde de condiţiile noastre de viață şi de râvna 
noastră. Fără o râvnă dumnezeiască nu poate exista 
progres în viața noastră duhovnicească, în călătoria 
noastră către virtute şi mântuire. 

Practicile pe care le-am pomenit ne vor sluji tutu- 
ror spre a creşte râvna. Mai sunt câteva pe care aş 
dori să le pomenesc pe scurt, cum ar fi mersul perma- 
nent la biserică şi atenta alegere a oamenilor cu care 
noi alegem să ne întovărăşim în casele noastre, fie 
aceştia, membri ai familiei sau nu. 

Participarea regulată la slujbele Bisericii, prezența 
noastră în biserică la Utrenie, Dumnezeiasca Litur- 
ghie, Vecernie şi la alte slujbe, precum Paraclisul Mai- 
cii Domnului, Acatiste, Spovedanie şi Sfânta Împăr- 
tăşanie contribuie masiv la dobândirea unei robuste 
gândiri duhovniceşti. Totuşi este necesar ca să 

participăm la aceste slujbe cu atenție, cucernicie şi 
căință. 

Cât despre oamenii pe care-i invităm în casele 
noastre, trebuie să avem grijă ca aceştia să fie oameni 
duhovniceşti, buni ortodocşi, şi nu eretici. Noi 
suntem astfel povățuiți de către Sfântul Apostol 
Pavel: „Nu vă înşelați. Tovărăşiile rele strică obice- 
iurile bune” (I Cor. 15, 33). Cu alte cuvinte, tovărăşiile 
rele îți strică firea. Astfel citim şi în Vechiul 
Testament: „Căci Tu, Doamne, cu cel cuvios, cuvios 
eşti, cu omul drept Te porți cu dreptate, cu cel bun Te 
arăţi bun, iar cu cel îndărătnic Te porți după îndă- 
rătnicia lui” (II Regi 22, 26-27). 

Afirmații asemănătoare au fost făcute de către 
filosofii eleni antici, cum ar fi Socrate, Platon şi 
Aristotel. 

Voi încheia analiza mea prin a atrage atenţia la cei 
trei mari vrăjmaşi care nu ne îngăduie să avem 
izbândă în viața duhovnicească. Ei sunt: 1) ignoranța; 
2) uitarea şi 3) trândăvia sau lipsa râonei. Sfântul Marcu 
Ascetul, unul dintre Sfinţii Părinți din Filocalia, nu- 
meşte aceşti trei mari vrăjmaşi „cei trei uriaşi paznici 
ai diavolului” care ne duc la pierzanie. 

Lucrurile pe care le-am înfățişat în această analiză 
lucrează laolaltă la combaterea şi respingerea lor. Ele 
combat ignoranța noastră cu privire la credinţa orto- 
doxă şi o înlocuieşte cu cunoştinţa credinței şi adevă- 
rului care duc spre mântuire. Ele luptă cu uitarea, 
amintindu-ne mereu de credința noastră - prin sfin- 
tele icoane, căutări, lecturi de suflet ziditoare şi pre- 
dici. Toate acestea ne aduc în minte, după cuvintele 

Sfântului Apostol Pavel: „Câte sunt adevărate, câte 
sunt de cinste, câte sunt drepte, câte sunt curate, câte 
sunt vrednice de iubit, câte sunt cu nume bun, orice 
virtute şi orice laudă, la acestea să vă fie gândul” 
(Filip. 4,8). 

Luptând împotriva acestor trei uriaşi şi alungând 
deci ignoranța, uitarea şi trândăvia în acest fel, noi 
devenim „fierbinți cu duhul” (Rom. 12, 11), plini de o 
dumnezeiască râvnă şi putem înainta în viața duhov- 
nicească. 

